Diari Oficial de la Generalitat Valenciana


Sumari del DOGV 7140, del 28-10-2013 (2013/10763)

CORRECCIÓ d'errades de la Resolució de 18 d'octubre de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del Conveni de col·laboració entre el Servici Públic d'Ocupació Estatal i el Servici Valencià d'Ocupació i Formació per a la subscripció d'un acord marc amb agències de col·locació per a la col·laboració amb els servicis públics en la inserció laboral de persones desocupades..
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7140

Data del DOGV
:   28-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10729


Data del document
:   28-10-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Correcció d'errades

Correcció d'errades

 Descriptors 

:   * Conselleria de Presidència i Agricultura, Pesca, Alimentació i Aigua

CORRECCIÓ d'errades de la Resolució de 18 d'octubre de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del Conveni de col·laboració entre el Servici Públic d'Ocupació Estatal i el Servici Valencià d'Ocupació i Formació per a la subscripció d'un acord marc amb agències de col·locació per a la col·laboració amb els servicis públics en la inserció laboral de persones desocupades.. [2013/10258]  
Advertida un omissió en la resolució sementada, publicada en el Diari Oficial de la Comunitat Valenciana número 7138, de 24 d'octubre de 2013, per mitjà d'esta correcció es publica el conveni íntegrament.  
  
  
  
Conveni de col·laboració entre el Servici Públic d'Ocupació Estatal i la Generalitat Valenciana, per a la subscripció d'un acord marc amb agències de col·locació per a la col·laboració amb els servicis públics en la inserció laboral de persones desocupades  
  
Madrid, 6 d'agost de 2013  
  
REUNITS  
  
D'una part, Reyes Zatarain del Valle, directora general del Servici Públic d'Ocupació Estatal del Ministeri d'Ocupació i Seguretat Social, nomenada per Reial Decret 15/2012, de 13 de gener, en virtut del que disposa l'article 6 i la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 6 del Reial Decret 1383/2008 d'1 d'agost, pel qual s'aprova l'estructura orgànica i de participació institucional del Servici Públic d'Ocupació Estatal.  
  
D'una altra part, Máximo Buch Torralva, conseller d'Economia, Indústria, Turisme i Ocupació de la Generalitat, nomenat en virtut del Decret 20/2012, de 7 de desembre, del president de la Generalitat, en representació del Servici Valencià d'Ocupació i Formació, basant-se en les facultats atribuïdes pel Decret 188/2012, de 21 de desembre, del Consell, i les que li conferix la Llei 5/1983, de 30 de desembre, del Consell.  
Les parts actuen en l'exercici dels seus càrrecs respectius, i en la representació que tenen es reconeixen la capacitat jurídica suficient quant a la mencionada representació per a subscriure este conveni.   
  
  
EXPOSEN  
  
Primer. Que la Llei 56/2003, de 16 de desembre, d'Ocupació, establix en l'article 5 que el Sistema Nacional d'Ocupació és el conjunt d'estructures, mesures i accions necessàries per a promoure la política d'ocupació, i que està integrat pel Servici Públic d'Ocupació Estatal i els servicis públics d'Ocupació de les comunitats autònomes.  
Segon. Que esta mateixa llei establix en l'article 6, apartat 1.h. que el Sistema Nacional d'Ocupació ha d'afavorir la col·laboració publicoprivada en la intermediació laboral i el desenrotllament de les polítiques actives d'ocupació, i definix en l'article 21 bis les agències de col·locació com entitats que realitzen activitats d'intermediació laboral, bé actuant com a col·laboradors dels Servicis Públics d'Ocupació, bé actuant de forma autònoma però coordinada amb estos.  
Tercer. Que en este sentit, la Llei 35/2010, de 17 de setembre, de mesures urgents per a la reforma del mercat de treball, va modificar la regulació de les agències de col·locació amb la finalitat de millorar els mecanismes d'intermediació laboral per a les persones desempleades, donant entrada a les agències amb ànim de lucre a fi d'afavorir la col·laboració publicoprivada en esta matèria. Per la seua banda, la Llei 3/2012, de 6 de juliol, de mesures urgents de reforma del mercat laboral, va potenciar esta línia d'actuació, reformant el marc regulador de les empreses de treball temporal i autoritzant-les a operar com a agències de col·locació.  
Quart. Que el Reial Decret 1796/2010, de 30 de desembre, pel qual es regulen les agències de col·locació, determina que estes hauran d'obtindre autorització prèvia del Servici Públic d'Ocupació Estatal o del servici equivalent de la comunitat autònoma, depenent dels centres de treball des d'on desenrotllen la seua activitat, i que aquelles que actuen com a entitats col·laboradores dels servicis públics d'ocupació ho faran per mitjà de la subscripció de convenis de col·laboració amb estos, en què es determinen entre altres molts aspectes, les activitats a desenrotllar. Els servicis públics d'ocupació podran establir el procediment per a la subscripció d'estos convenis de col·laboració, que podrà consistir en la contractació administrativa, entre altres.  
Quint. Que segons el que establix la Llei d'Ocupació esmentada, el Servici Públic d'Ocupació Estatal és l'organisme autònom de l'Administració General de l'Estat a què li correspon l'ordenació, el desenrotllament i el seguiment dels programes i mesures de la política d'ocupació. Així mateix, li correspon la gestió de les accions i mesures previstes en l'article 13.h de la llei esmentada.  
Sext. Que correspon als servicis públics d'ocupació de les comunitats autònomes, en els seus respectius àmbits territorials, l'exercici de les funcions necessàries per a la gestió de la intermediació laboral. En este sentit, les comunitats autònomes han assumit la gestió de les funcions en matèria d'intermediació del mercat de treball d'acord amb els reials decrets sobre traspàs de la gestió realitzada per l'Institut Nacional d'Ocupació (actualment Servici Públic d'Ocupació Estatal) en l'àmbit del treball, l'ocupació i la formació.   
Sèptim. Que és voluntat de les parts afavorir el desenrotllament de la col·laboració publicoprivada en l'àmbit de la intermediació laboral de les persones desempleades, així com assegurar la unitat del mercat laboral i la lliure circulació dels treballadors, i que per a això consideren que és convenient acordar unes condicions mínimes homogènies de naturalesa econòmica, tècnica i funcional a què hagen d'ajustar-se els convenis i contractes que s'establisquen amb agències de col·locació per a la realització de servicis d'inserció de persones desempleades.  
  
Octau. Que el text refós de la Llei de Contractes del Sector Públic, aprovat per Reial Decret Legislatiu 3/2011, de 14 de novembre, permet que els òrgans de contractació del sector públic concloguen acords marc amb un o més empresaris, en què es fixen les condicions a què hauran d'ajustar-se els contractes que es pretenguen adjudicar durant un període determinat basant-se en els acords marc esmentats.   
  
Nové. Que el Reial Decret Llei 4/2013, de 22 de febrer, de mesures de suport a l'emprenedor i d'estímul del creixement i de la creació d'ocupació, ha afegit una nova disposició addicional trenta-dos al text refós de la Llei de Contractes del Sector Públic, que permet que les entitats i els organismes pertanyents al Sistema Nacional d'Ocupació concloguen conjuntament acords marc per a la contractació de servicis que faciliten la intermediació laboral, amb l'adopció prèvia del corresponent conveni de col·laboració entre el Servici Públic d'Ocupació Estatal i les comunitats autònomes, o entitats i organismes dependents d'estes integrants del Sistema Nacional d'Ocupació.  
  
Per tant, i d'acord amb el que establix l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les parts acorden subscriure el present Conveni de Col·laboració, que es regirà per les següents  
  
  
  
CLÀUSULES  
  
Primera. Objecte del conveni  
Constituïx l'objecte d'este conveni acordar els termes de la col·laboració prèvia a la conclusió conjunta d'un acord marc amb agències de col·locació per a la inserció de persones desempleades, en els termes establits en la disposició addicional trenta-dos del TRLCSP, així com per a establir els mecanismes de coordinació, supervisió, col·laboració i intercanvi d'informació i bones pràctiques en la seua execució.  
  
Segona. Tramitació de l'acord marc  
El Servici Públic d'Ocupació Estatal s'encarregarà de la iniciació, tramitació i formalització de l'acord marc. Per això, la Mesa de contractació dels servicis centrals de l'organisme establida en la Resolució de 4 de novembre de 2008, serà la competent per a proposar a la Direcció General del Servici Públic d'Ocupació Estatal les empreses adjudicatàries de l'Acord Marc amb agències de col·locació per a la col·laboració amb els Servicis Públics d'Ocupació en la inserció de persones desempleades.  
En el procés de selecció i valoració que determine les agències adjudicatàries de l'esmentat Acord Marc, el SEPE comptarà amb la col·laboració del personal tècnic designat pels organisme firmants d'este conveni.  
S'adjunta com a annex a este conveni de col·laboració els plecs de clàusules administratives particulars i prescripcions tècniques de l'acord marc amb agències de col·locació per a la col·laboració amb els Servicis Públics d'Ocupació en la inserció de persones desempleades.  
  
  
Tercera. Comissió de seguiment  
Es constituirà una comissió de seguiment d'este conveni, que exercirà així mateix el seguiment del desplegament i aplicació de l'Acord Marc.  
La comissió tindrà les funcions següents:  
1. Seguiment de l'aplicació d'este conveni i de l'acord marc.  
  
2. Comprovació i seguiment del compliment de les condicions de solvència de les agències partícips durant la vigència d'este.  
  
3. Intercanvi d'informació relativa a bones pràctiques en l'àmbit objecte del present conveni i acord marc.   
4. Potenciar la col·laboració entre els servicis públics partícips en l'aplicació del present conveni i acord marc o en la realització de contractacions basades en este.   
5. Resolució dels problemes d'interpretació i compliment que puguen sorgir respecte de l'aplicació del present conveni i de l'acord marc.  
La comissió estarà constituïda per la persona titular de la Direcció General del Servici Públic d'Ocupació Estatal, o persona en qui delegue, i per un representant de cada un dels servicis públics d'ocupació autonòmics que subscriguen convenis d'este tipus.   
La Presidència de la comissió correspondrà a qui actue com a representant del Servici Públic d'Ocupació Estatal. La Secretaria de la comissió l'exercirà un funcionari del Servici Públic d'Ocupació Estatal designat per qui exercisca la Presidència de la comissió.  
La comissió es reunirà amb la periodicitat que esta determine i com a mínim dos vegades a l'any. De les seues reunions s'alçarà la corresponent acta.  
La comissió podrà acordar la constitució de grups tècnics de treball formats per membres d'esta i per tècnics proposats pels servicis públics d'ocupació estatal i autonòmics partícips de l'acord marc, a fi d'estudiar aquelles qüestions que la comissió els encarregue relatives a l'objecte i desenrotllament del present conveni i de l'acord marc.  
  
  
Quarta. Avaluació  
La comissió de seguiment elaborarà anualment un informe d'avaluació del compliment de l'acord marc, que entregarà als servicis públics d'ocupació partícips d'este. Este informe arreplegarà informació quantitativa d'acord amb els indicadors que la comissió considere rellevants, incloent-hi en tot cas els previstos en la disposició addicional primera del Reial Decret 1796/2010, de 30 de desembre, pel qual es regulen les agències de col·locació.  
En el cas que la comissió de Seguiment considere que alguna de les agències partícips de l'acord marc no complix algun dels requisits de solvència que li van ser exigits per a licitar a l'acord marc, o amb els compromisos efectuats en la seua oferta i que van ser objecte de valoració en el procés de selecció, podrà proposar a l'òrgan de contractació la resolució del contracte de participació en l'acord marc si eixos incompliments pogueren comprometre les condicions de competència o l'execució de contractes basats en l'acord marc.  
  
Quinta. Compromisos econòmics  
Ni d'este conveni, ni de l'acord marc resultant, es derivaran compromisos econòmics o de gasto directes per a les administracions. Estos naixeran exclusivament de les contractacions que es realitzen posteriorment basant-se en l'acord marc.  
  
Sexta. Orde jurisdiccional  
Atesa la naturalesa administrativa d'este conveni, serà competent la jurisdicció contenciosa administrativa per a dirimir els conflictes a què la seua execució d'este poguera donar lloc.  
  
Sèptima. Vigència i causes de resolució  
El termini de vigència d'este conveni serà fins a la conclusió de l'últim contracte basat en l'acord marc.  
Seran causes d'extinció d'este conveni de col·laboració:  
1. El compliment del seu objecte.  
2. Força major.  
3. La impossibilitat sobrevinguda de compliment de l'objecte.  
4. El mutu acord entre les parts o la decisió motivada d'una d'elles que s'haurà de comunicar a l'altra, amb audiència prèvia d'esta i, almenys, amb un mes d'antelació a la data prevista de resolució del conveni.  
5. El transcurs del termini màxim de duració.  
L'incompliment per qualsevol de les parts d'alguna de les clàusules d'este conveni de col·laboració, donarà lloc a la seua resolució a instàncies de la part complidora si en el termini d'un mes no s'ha esmenat l'incompliment per l'altra part.  
I en prova de conformitat, firmen les parts este conveni, en el lloc i la data indicats en l'encapçalament.  
  
La directora general del Servici Públic d'Ocupació Estatal,  
Reyes Zataraín del Valle  
  
Per la Generalitat Valenciana,  
El conseller d'Economia, Indústria, Turisme i Ocupació,  
Máximo Buch Torralva  
  
  
Plec de clàusules administratives particulars i condicions tècniques per a la subscripció, per procediment obert, d'un acord marc amb agències de colocació per a la colaboració amb servicis públics d'ocupació en la inserció en el mercat laboral de persones desempleades.  
  
Índex general  
I. Objecte i disposicions generals de l'acord marc  
1. Objecte de l'acord marc   
2. Règim jurídic  
3. Participació en l'acord marc.  
4. Àmbit d'aplicació de l'acord marc.  
5. Servicis objecte de l'acord marc i esquemes de pagament.  
6. Valor estimat.  
7. Preus màxims a oferir.  
8. Vigència de l'acord marc.  
II. Licitació de l'acord marc  
9. Convocatòria de la licitació, accés a la documentació i comunicació amb l'òrgan de contractació.  
10. Licitadors.  
III. Procediment d'adjudicació  
11. Òrgan de contractació   
12. mesa de contractació.  
13. Presentació de proposicions dels interessats i criteris de solvència.  
14. Comprovació de les ofertes.  
15. Obertura i examen de les proposicions.  
16. Criteris d'adjudicació.  
17. Adjudicació de l'acord marc i notificació de l'adjudicació.  
  
18. Formalització de l'acord marc.  
III. Contractes basats en l'acord marc  
19. Objecte dels contractes basats en l'acord marc  
20. Adequació dels termes dels contractes a l'adjudicació de l'acord marc.  
21. Contractació basada en l'acord marc.  
22. Execució dels servicis contractats.  
23. Seguiment i control dels contractes.  
24. Subcontractació i cessió.  
25. Pagament dels servicis contractats.  
  
IV. Revisió, supervisió, compliment i resolució de l'acord marc   
  
26. Comissió de seguiment.  
27. Obligacions d'informació de les agències de colocació.  
28. Avaluació de l'acord marc.  
29. Compliment de les condicions de l'acord marc.  
30. Seguretat i confidencialitat.  
31. Modificació de l'acord marc.  
32. Resolució de l'acord marc.  
  
V. Dret aplicable i jurisdicció  
33. Dret aplicable.  
34. Jurisdicció   
35. Informe de l'advocacia de l'Estat.  
  
  
ANNEXOS  
  
Plec de clàusules administratives particulars i condicions tècniques per a la subscripció, per procediment obert, d'un acord marc amb agències de colocació per a la colaboració amb servicis públics d'ocupació en la inserció en el mercat laboral de persones desempleades.  
  
  
I. Objecte i disposicions generals de l'acord marc  
  
Clàusula 1. Objecte de l'acord marc  
Constituïx l'objecte del present acord marc, a subscriure per procediment obert, la selecció de les agències de colocació que podran colaborar amb el Servici Públic d'Ocupació Estatal i amb els Servicis Públics d'Ocupació autonòmics que hagen subscrit prèviament un conveni de colaboració entre ells en què acorden concloure de forma conjunta el present acord marc, en la inserció de persones desempleades en el mercat laboral, així com l'establiment de les condicions homogènies de naturalesa econòmica, tècnica i funcional a què hauran d'ajustar-se els contractes que s'adjudiquen basats en l'acord marc.  
  
  
Clàusula 2. Règim jurídic  
Este acord marc té caràcter administratiu, D'acord amb el que preveu l'article 19 del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic (d'ara en avant TRLCSP) i l'article 15 del RDL 4/2013, de 22 febrer, de mesures de suport a l'emprenedor i d'estímul del creixement i de la creació d'ocupació, pel qual s'afig una nova disposició addicional trenta-dosena al TRLCSP per a la formalització conjunta d'acords marcs per a la contractació de servicis que faciliten la intermediació laboral.  
  
Per a allò no previst en els plecs es regirà pel mencionat TRLCSP, pel Reial Decret 817/2009, de 8 de maig, pel qual es desplega parcialment la LCSP i en tant que no es trobe derogat per les normes anteriorment mencionades, pel Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques (d'ara en avant RGLCAP). Subsidiàriament, s'aplicaran la Llei 30/1992, de 26 de novembre i les restants normes de Dret Administratiu, i a falta d'això les normes de Dret Privat.   
  
El present plec i els seus respectius annexos revestiran caràcter contractual. Els contractes que s'adjudiquen derivats del present acord s'ajustaran al contingut del present plec, les clàusules dels quals es consideraran part integrant dels respectius contractes.  
En cas de discrepància entre este plec i qualsevol dels restants documents contractuals, prevaldrà el que establix el plec.  
De conformitat amb el que preveuen els articles 10 i 16 del Text Refós de la Llei de Contractes de les Administracions Públiques, el present acord marc no està subjecte a regulació harmonitzada, atés que els servicis objecte d'este acord es troben compresos en la categoria 22 de l'annex II de la norma esmentada, i els correspon la codificació de la Nomenclatura de la Classificació de Productes per Activitats (CPA) 78.10.1 i, si és el cas, la codificació relativa a la Nomenclatura Vocabulari Comú dels Contractes (CPV) 7961000-3. No obstant això, s'aplicarà el que disposa l'article 39 del TRLCAP en relació amb la interposició de la qüestió de nulitat i l'article 40 del TR mencionat quant a a l'interposició del recurs especial en matèria de contractació.  
  
Queda prohibida tota negociació dels termes del contracte amb els licitadors.  
  
Clàusula 3. Participació en l'acord marc  
En virtut dels corresponents Convenis de Colaboració, participen del present acord marc el Servici Públic d'Ocupació Estatal i les comunitats autònomes d'Aragó, Astúries, Illes Balears, Canàries, Cantàbria, Castella i Lleó, Castella-la Manxa, Extremadura, Galícia, Madrid, Múrcia, Navarra, La Rioja i València.   
  
Clàusula 4. Àmbit d'aplicació de l'acord marc  
Ja que l'autorització per a la prestació de servicis d'intermediació laboral té validesa en tot el territori nacional, segons l'article 21 bis de la Llei 56/2003, d'Ocupació, l'àmbit geogràfic d'aplicació del present acord marc serà tot el territori espanyol. Tot això sense perjuí que els adjudicataris estaran sotmesos al règim d'autorització establit en els articles 21 bis, apartat 2, de la Llei 56/2003, d'Ocupació, i article 3 del Reial Decret 1796/2010, de 30 de desembre, pel qual es regulen les agències de colocació, en funció de la ubicació territorial de les oficines des de les quals es prestaran eixos servicis.  
  
El Servici Públic d'Ocupació Estatal es basarà en el present acord marc per a contractar servicis d'inserció amb agències de colocació en les ciutats autònomes de Ceuta i Melilla, o per a les accions i mesures previstes en l'article 13 apartat h, així com en la disposició addicional quarta de la Llei 56/2003 de 16 de desembre, d'Ocupació. Els Servicis Públics d'Ocupació autonòmics partícips de l'acord marc es basaran en ell per a la contractació de servicis d'inserció amb agències de colocació en el seu propi àmbit territorial.  
  
Clàusula 5. Servicis objecte de l'acord marc i esquemes de pagament  
Els servicis objecte d'este acord consistixen en la inserció en el mercat de treball de les persones desempleades que siguen designades per a això pels servicis públics d'ocupació.  
L'objecte dels contractes basats en l'acord marc no podrà diferir del que establix esta clàusula, ni podran incloure prestacions diferents de les previstes en el present acord marc.  
Els servicis d'inserció tindran naturalesa integral, i comprendran qualssevol actuacions d'orientació, formació, intermediació, ajuda en la busca d'ocupació, captació d'ofertes de treball, promoció de candidats o altres, que siguen necessàries per a aconseguir l'objectiu de la inserció efectiva del desempleat. La contractació de servicis o actuacions aïllades o parcials no és objecte de l'acord marc.  
  
Als efectes del present acord marc i dels contractes basats en ell, es considerarà que una persona desempleada ha sigut inserida en el mercat laboral quan, gràcies al servici integral prestat per l'agència adjudicatària, haja formalitzat un contracte de treball i s'haja mantingut en eixa relació laboral, o en altres de semblants o millors característiques, entenent com a tals una igual o major retribució en la relació salari/unitat de temps treballat, per un termini de com a mínim 6 mesos a temps complet en un període de huit mesos  
En relació amb els contractes fixos discontinus, la duració de l'activitat laboral serà equivalent almenys a sis mesos a temps complet, en el període d'un any.   
En els contractes basats en l'acord marc podran establir-se minoracions en l'esquema de pagaments quan les insercions es produïsquen per mitjà de contractes a temps parcial.  
Als efectes del present acord marc i dels contractes basats en ell, no es consideraran les insercions produïdes com a conseqüència directa d'una ajuda pública regida per la legislació de subvencions, a excepció de les subvencions per contractació de persones amb discapacitat en el mercat ordinari de treball, sense perjuí de les bonificacions o reduccions de quotes a la Seguretat Social que d'acord amb la normativa pogueren correspondre al corresponent contracte. Tampoc es consideraran les insercions en empreses del mateix grup en què la persona haguera treballat durant els sis mesos anteriors.  
Els esquemes de pagament que els servicis públics d'ocupació establisquen en els contractes basats en l'acord marc es compondran basant-se en els elements següents:  
a) Quantia per inserció aconseguida, que consistirà en una quantitat fixa que l'Administració contractant abonarà en tot cas a l'agència per cada persona que haja aconseguit inserir, d'acord amb l'esquema de preus per perfils i procés de licitació que es detallen en la clàusula 7 del present plec.  
b) Quantia per adscripció, que consistirà en una quantitat fixa que l'Administració contractant podrà abonar a l'agència per cada persona la inserció de la qual li encomane, amb independència del resultat que puga tindre finalment el servici d'inserció. Esta quantia no podrà superar el 50 % de la quantia per la inserció de la persona, amb un màxim de 400 euros, IVA inclòs.  
c) Incentiu per especial dificultat d'inserció, condició de persona amb discapacitat o risc d'exclusió de la persona la inserció de la qual s'haguera encomanat, que no podrà superar la quantitat de 1000 euros, IVA inclòs.  
d) Incentiu pel manteniment continuat en l'ocupació de la persona inserida, per fins a uns altres sis mesos addicionals, i que podrà arribar fins al 50 % del pagament per la inserció de la persona.  
e) Incentiu per resolució d'irregularitats, que consistirà en un pagament de fins al 15 % del pagament per inserció de la persona encomanada, i que es farà efectiu encara que no s'aconseguisca la inserció, sempre que a conseqüència de la informació que l'agència haguera obtingut durant la prestació del servici i proporcionara als servicis públics d'ocupació, s'inicie un procediment que concloga amb la imposició al desempleat d'alguna sanció regulada en el Text Refós de la Llei sobre Infraccions i Sancions en l'Orde Social, aprovat per Reial Decret Legislatiu 5/2000, de 4 d'agost.  
Atenent les circumstàncies especials dels colectius, sectors o territoris on es realitzaran les actuacions, els servicis públics d'ocupació podran utilitzar en els contractes basats en l'acord marc els elements arreplegats en els apartats b, c i d, així com determinar-ne la quantia dins dels límits indicats.  
Les agències de colocació no podran percebre cap pagament per part d'un servici públic d'ocupació per l'adscripció o inserció de persones que li han sigut encomanades per mitjà de contractes basats en l'acord marc, si obtenen també una remuneració per eixes mateixes persones per part del seu ocupador.  
  
Clàusula 6. Valor estimat  
D'acord amb el que establix l'article 88 apartat 8, del Text Refós de la Llei de Contractes del Sector Públic (d'ara en avant, TRLCSP), el valor màxim estimat del conjunt de contractes que els servicis públics d'ocupació partícips de l'acord marc preveuen realitzar durant la duració total d'este incloent-hi pròrrogues (4 anys), és de dos-cents milions d'euros, excloent-ne l'impost sobre el valor afegit.  
  
Els compromisos econòmics o de gasto naixeran exclusivament dels contractes posteriors basats en l'acord marc, per la qual cosa l'existència de crèdit adequat i suficient per a atendre les obligacions que es deriven per a les administracions del compliment de l'acord marc es consignarà en els contractes que es basen en ell.  
Tots els compromisos que es deriven de l'aplicació de l'acord marc queden condicionats a les disponibilitats pressupostàries existents en cada exercici.   
  
Clàusula 7. Preus màxims a oferir  
Els preus màxims unitaris de licitació, en euros, IVA inclòs, seran els següents:  
  
En les seues ofertes, les agències licitadores hauran d'indicar necessàriament el percentatge de baixa de licitació que oferisquen. Este serà únic i comú per a tots els preus màxims indicats en la taula anterior. No es consideraran aquelles ofertes que no proposen preu per a tots i cada un dels perfils que figuren en la taula.   
Aplicant este percentatge de baixa als preus de la taula resultaran els preus màxims oferits per cada persona inserida para cada un dels perfils d'edat i temps en desocupació. Els dits preus resultants s'indicaran en euros, desglossant l'IVA, i comprendran tots els gastos necessaris per a aconseguir la inserció de cada persona desempleada. L'oferta s'ajustarà al format que s'inclou en l'annex.  
En cas de resultar adjudicatàries de l'acord marc, eixos seran els preus màxims que podran proposar en les ofertes que presenten posteriorment a les licitacions de contractes basades en el present acord marc i que serviran de referència per a la determinació dels distints components de l'esquema de pagaments que es descriuen en la clàusula 5.  
  
Els preus d'adjudicació de l'acord marc no seran objecte de revisió durant el seu termini de vigència.   
No obstant això, en cas de pròrroga de l'acord marc, els serà aplicable la revisió de preus en els termes que establixen els articles 89 a 94 del Text Refós de la Llei de Contractes del Sector Públic. La dita revisió s'efectuarà per una sola vegada, per al nou període de vigència, incrementant el preu del contracte en el 85 per cent del percentatge acumulat de l'Índex General de Preus al Consum dels dotze últims mesos anteriors a la data de revisió del contracte, fixat per l'Institut Nacional d'Estadística.  
En els contractes basats en l'acord marc procedirà la revisió de preus quan en el cas de pròrroga d'estos es complisquen les circumstàncies de l'article 89 del TRLCSP, i en este cas la revisió es realitzarà aplicant la fórmula esmentada en el paràgraf anterior.  
  
Clàusula 8. Vigència de l'acord marc   
El termini de vigència de l'acord marc serà de dos anys comptats a partir de la seua formalització. Este termini podrà prorrogar-se per fins a uns altres dos anys, amb aquelles agències i servicis públics d'ocupació que manifesten la seua conformitat a fer-ho. La duració total de l'acord incloses les pròrrogues que puguen acordar-se, no podrà excedir 4 anys a tenor de l'article 196.3 TRFCSP.  
Els contractes basats en l'acord marc subsistiran pel seu període propi de vigència, d'acord amb la legislació vigent, encara que l'acord marc s'extingisca abans. Així mateix, podran ser prorrogats d'acord amb els termes que s'acordaren en els mateixos contractes, respectant-se en tot cas el que disposa l'article 303 del TRLCSP.  
  
  
II. Licitació de l'acord marc  
  
Clàusula 9. Convocatòria de la licitació, accés a la documentació i comunicació amb l'òrgan de contractació  
L'anunci de licitació del procediment per a l'adjudicació de l'acord marc s'anunciarà en el Boletín Oficial del Estado, així com en el perfil del contractant de l'òrgan de contractació, i en la plataforma de contractació de l'Estat .  
Els plecs i la documentació complementària estaran també disponibles en la plataforma de contractació de l'Estat i perfil del contractant. A partir d'eixe moment l'òrgan de contractació no estarà obligat a atendre les solicituds que li puguen remetre els licitadors reclamant l'enviament de la dita documentació.  
Per als actes de comunicació amb l'òrgan de contractació diferents de la presentació o anunci de l'enviament de les proposicions, els licitadors podran emprar el correu electrònic, a través de l'adreça: . En estos casos, haurà de figurar en «l'assumpte» o títol del correu electrònic, el text: «Acord Marc amb Agències de Colocació».  
  
Igualment, l'òrgan de contractació podrà comunicar-se amb els licitadors a través del correu electrònic i del telefax que estos hagen designat expressament en la seua proposició, d'acord amb el que establix l'article 146.d del TRLCSP.  
  
En els termes establits en l'article 28 de la Llei 11/2007, de 22 de juny, d'Accés Electrònic dels Ciutadans als Servicis Públics, el licitador podrà rebre, si així ho manifesta, omplint l'apartat II de l'annex IV d'este plec, els avisos de notificacions que li afecten, pel correu electrònic facilitat a este efecte. El Servici Públic d'Ocupació Estatal, a través del correu electrònic facilitat, comunicarà la posada a disposició del licitador, en la seu electrònica del SEPE, de les notificacions pertinents i l'adreça de la dita seu electrònica, per a accedir-hi. L'accés a la seu electrònica només podrà fer-se per la persona autoritzada que figure en l'apartat II de l'annex IV d'este plec. En el moment d'accedir-hi, la persona autoritzada haurà d'autenticar-se per mitjà d'un certificat electrònic d'un emissor reconegut gpw @dssdq.  
  
L'accés a la notificació per part de la persona autoritzada tindrà plens efectes legals com a notificació fefaent d'acord amb el que preveu els articles 58 i 59 de la Llei 30/1992, de Règim Jurídic de les Administracions Públiques.   
  
La notificació es farà per qualsevol dels mitjans que permeten deixar constància de la seua recepció pel destinatari. Si és el cas, el termini per a considerar rebutjada la notificació, amb els efectes previstos en l'article 59.4 de la Llei 30/1992, de 26 de novembre, serà de cinc dies.  
  
  
Clàusula 10. Licitadors  
Podran participar en el present procediment obert totes les persones físiques o jurídiques, espanyoles o estrangeres, la finalitat o activitat de les quals tinga relació directa amb l'objecte de l'acord marc segons resulte dels seus respectius estatuts o regles fundacionals, que acrediten la requerida solvència econòmica, financera i tècnica o professional, i que no es troben compreses en alguna de les circumstàncies assenyalades en a l'article 60 del TRLCSP.  
  
Els licitadors hauran de ser agències de colocació que hagen sigut degudament autoritzades, d'acord amb el que establix el Reial Decret 1796/2010, de 30 de desembre, pel qual es regulen les agències de colocació, per a la realització de servicis d'inserció de persones desempleades en el mercat laboral. No obstant això, també podran licitar a l'acord marc aquelles persones físiques o jurídiques que presenten una declaració responsable d'haver iniciat els tràmits per a solicitar la corresponent autorització, si bé hauran de disposar de l'autorització esmentada en el moment de realitzar-se la proposta d'adjudicació, de manera que en cas de no haver-se presentat l'autorització establida en la normativa en la fase de licitació, esta haurà de presentar-se junt amb l'acreditació de trobar-se al corrent en les seues obligacions tributàries i de Seguretat Social previstes en l'article 151 del TRLCAP.  
Així mateix, podran prendre part en el procediment les unions d'empresaris que es constituïsquen temporalment a este efecte, que s'hauran d'atindre al que establix l'article 59 del TRLCSP, i en este cas tots els integrants de la unió temporal han de complir el requisit relatiu a la seua autorització com a agència de colocació.  
  
  
  
III. Procediment d'adjudicació  
  
Clàusula 11. Òrgan de contractació  
L'òrgan de contractació de l'acord marc és la persona titular de la Direcció General del Servici Públic d'Ocupació Estatal, en virtut de l'article 316.2 del TRLCSP.  
  
Clàusula 12. Mesa de contractació  
La mesa de contractació encarregada d'assistir l'òrgan de contractació serà la mesa permanent de contractació dels servicis centrals del Servici Públic d'Ocupació Estatal, regulada per Resolució de l'organisme de 4 de novembre de 2008.  
  
Clàusula 13. Presentació de proposicions dels interessats i criteris de solvència  
Cada licitador no podrà presentar més d'una proposició. Tampoc podrà subscriure cap proposta en unió temporal amb altres, si ho haguera fet individualment, o figurar en més d'una unió temporal. La infracció d'estes normes donarà lloc a la no admissió de totes les propostes per ell subscrites.  
Les proposicions es presentaran en el Registre General del Servici Públic d'Ocupació Estatal, carrer Condesa de Venadito, 9 (28652 Madrid), dirigits a l'òrgan de contractació, tots els dies hàbils durant les hores d'oficina abans de les dèsset trenta hores del dia que s'assenyale en la publicació de l'anunci de licitació del procediment en el Boletín Oficial del Estado, en el Perfil del Contractant i en la Plataforma de Contractació de l'Estat. També podran ser remesos per correu dins del termini d'admissió assenyalat anteriorment.  
En el primer cas, les oficines receptores donaran rebut al presentador, en el qual constarà el nom del licitador, la denominació de l'objecte del contracte i el dia i hora de la presentació, i la devolució del qual serà indispensable per a retirar la documentació.  
Quan la documentació s'envie per correu, o s'entregue en dependències oficials distintes al Registre General del Servici Públic d'Ocupació Estatal, l'empresari haurà de justificar la data d'imposició de l'enviament en l'oficina de Correus o el segell d'entrada en la dependència oficial i anunciar al Registre General del Servici Públic d'Ocupació Estatal per mitjà de fax o telegrama en el mateix dia, la remissió de l'oferta, fent referència al número d'expedient i objecte del contracte. Sense la concurrència d'ambdós requisits (justificació de la data d'imposició de l'enviament o segell d'entrada en l'organisme oficial i anunci al Registre General del Servici Públic d'Ocupació Estatal), la proposició no serà admesa si la mesa de contractació la rep després de la data i hora de la terminació del termini assenyalat en l'anunci.  
  
No obstant això, transcorreguts els deu dies naturals següents a la indicada data sense haver-se rebut la documentació, esta no s'admetrà en cap cas.  
Una vegada entregada o remesa la proposició, esta no podrà ser retirada, excepte per causa degudament justificada. Les proposicions, que tindran caràcter secret, s'ajustaran en la seua forma i contingut al que disposa este plec.  
D'acord amb el que establix l'article 23 del RGLC, els documents es presentaran en castellà.  
Les empreses estrangeres que contracten a Espanya presentaran la documentació traduïda de forma oficial al castellà i amb els requisits de fefaència exigits en la normativa vigent.  
La proposició es presentarà en tres sobres degudament tancats i firmats pel licitador, o la persona que el represente, en la coberta del qual figuraran el text i la informació següent:  
  
  
Proposició per a prendre part en el procediment obert convocat pel servici públic d'ocupació estatal per a la conclusió d'un acord marc per a la colaboració en treballs d'inserció en el mercat laboral de persones desempleades.   
  
Dades del licitador:  
- Nom complet i sigles, si és el cas.  
- CIF o NIF  
- Adreça  
- Telèfon  
- Fax  
- Correu electrònic  
- Firma(es)  
A l'interior de cada sobre es farà constar en full independent el seu contingut, enunciat numèricament.  
Els tres sobres a presentar són els següents:  
a) El sobre núm. 1, que anirà titulat en la seua coberta amb el text: Documentació general administrativa i documentació relativa a la solvència eonómica i a la solvència tècnica, contindrà la documentació general o administrativa que acredite el compliment del que disposa l'article 146 del TRLCSP, i de les condicions mínimes de solvència econòmica i tècnica. A l'interior del sobre s'aportaran els següents documents, per l'orde que a continuació s'indiquen:   
  
  
1. Acreditació de la personalitat jurídica i la capacitat d'obrar.  
i. Si els licitadors són empresaris individuals, hauran d'acompanyar fotocòpia degudament legalitzada del document nacional d'identitat o del document que, si és el cas, el substituïsca reglamentàriament.   
  
ii. Si els licitadors són persones jurídiques espanyoles, hauran d'acompanyar l'escriptura de constitució o modificació, si és el cas, inscrita en el Registre Mercantil quan este requisit siga exigible d'acord amb la legislació mercantil que els siga aplicable. Si no ho és, l'acreditació de la capacitat d'obrar es realitzarà per mitjà de l'escriptura o document de constitució, de modificació, estatuts o acte fundacional, en què consten les normes per les quals es regula la seua activitat, degudament inscrits, si és el cas, en el Registre públic que corresponga, segons el tipus de persona jurídica de què es tracte, d'acord amb el que preveu l'article 72 del TRLCSP.  
iii. En tot cas, els empresaris individuals i les persones jurídiques espanyoles hauran de presentar fotocòpia degudament legalitzada de la targeta d'identificació fiscal.  
iv. Quan els licitadors siguen empresaris no espanyols que siguen nacionals d'estats membres de la Unió Europea, la capacitat d'obrar s'acreditarà per la seua inscripció en el Registre procedent, d'acord amb la legislació de l'Estat on estan establits, o per mitjà de la presentació d'una declaració jurada o un certificat d'acord amb les disposicions comunitàries d'aplicació en els termes exigits en els articles 58 i 72.2 del TRLCSP i en l'article 9 del Reglament General de la Llei de Contractes de les Administracions Públiques (RGLC). Així mateix, hauran d'acreditar que compten amb l'autorització especial regulada en l'article 58.2 del TRLCSP o, en cas de no necessitar-la per a executar el contracte, hauran de presentar una declaració responsable en què es faça constar la dita circumstància.  
  
  
v. La capacitat d'obrar dels altres empresaris estrangers s'acreditarà en els termes exigits en l'article 72.3 del TRLCSP i en l'article 10 del RGLC. A estos efectes, hauran d'aportar informe de la respectiva Missió Diplomàtica Permanent d'Espanya en l'estat corresponent, o de l'oficina consular en l'àmbit territorial de la qual radique el domicili de l'empresa, en què es faça constar que figuren inscrites en el Registre local professional, comercial o anàleg o, a falta d'això, que actuen habitualment en el tràfic local en l'àmbit de les activitats a què s'estén l'objecte d'este contracte. Així mateix, hauran d'acompanyar informe de la Missió Diplomàtica Permanent espanyola que justifique que l'estat de procedència de l'empresa estrangera admet, al seu torn, la participació d'empreses espanyoles en la contractació amb l'Administració i amb els ens, organismes o entitats del sector públic assimilables als enumerats en l'article 3 del TRLCSP en forma substancialment anàloga.   
  
  
2. Acreditació, si és el cas, de la representació.  
i. Els que compareguen o firmen proposicions en nom d'un altre, presentaran poder suficient a este efecte i fotocòpia compulsada del seu DNI o del document que, si és el cas, actue en representació seua (art. 146.1.a/ del TRLCSP).  
ii. Si l'empresa és persona jurídica, el poder haurà de figurar inscrit en el Registre Mercantil.  
  
  
3. Compromís de constitució d'Unió Temporal d'Empreses, si és el cas.  
Quan dos o més empreses acudisquen a una licitació agrupades en UTE, cada un dels empresaris que la componen haurà d'acreditar la seua personalitat i capacitat, i haurà d'indicar en document privat els noms i les circumstàncies dels empresaris que la subscriguen, la participació de cada un d'ells, el compromís de constituir-se formalment en unió temporal, cas de resultar adjudicataris, i la persona o entitat que, durant la vigència del contracte, ha d'exercir la plena representació de tots ells enfront de l'Administració.   
L'esmentat document haurà d'estar firmat pels representants de cada una de les empreses components de la UTE.  
  
4. Declaració de no estar incurs en prohibició de contractar.  
i. El licitador aportarà una declaració responsable de no estar incurs en les prohibicions per a contractar arreplegades en l'article 60 del TRLCSP, firmada pel seu representant i amb les formalitats establides en l'article 73.1 del TRLCSP, segons model de l'annex. La prova d'esta circumstància podrà fer-se també per qualsevol dels altres mitjans assenyalats en l'article 73 del TRLCSP.  
ii. Esta declaració comprendrà expressament la circumstància de trobar-se al corrent en el compliment de les obligacions tributàries i amb la Seguretat Social imposades per les disposicions vigents, sense perjuí que la justificació acreditativa d'este requisit haja de presentar-se, abans de l'adjudicació, per l'empresari a favor del qual s'efectuarà esta, a este efecte se li concedirà un termini màxim de 10 dies hàbils comptats des de l'endemà d'aquell en què se li requerisca per a això.   
iii. D'acord amb el que preveu l'article 13 del Reial Decret 209/2003, de 21 de febrer, i sempre que l'interessat així ho autoritze per mitjà del model d'autorització que s'adjunta com annex del plec, els certificats en suport paper seran substituïts per certificats telemàtics o per transmissió de dades.  
iv. L'acreditació de trobar-se al corrent en el pagament de l'Impost d'Activitats Econòmiques per a aquells licitadors que no estiguen exempts conforme a l'article 83 de la Llei 39/1988, de 28 de desembre, reguladora de les Hisendes Locals, modificat per la Llei 51/2002, de 27 de desembre, es durà a terme per mitjà de la presentació de l'alta o, si és el cas, de l'últim rebut de l'impost.  
v. Tot això s'entén sense perjuí que, quan la persona física o els administradors de la persona o persones jurídiques que resulten adjudicatàries, estiguen incursos en algun dels supòsits previstos en la Llei 5/2006, de 10 d'abril, de regulació dels conflictes d'interessos dels membres del Govern i dels Alts Càrrecs de l'Administració General de l'Estat, en la Llei 53/1984, de 26 de desembre, d'incompatibilitats del personal al servici de les administracions públiques o es tracte de qualsevol dels càrrecs electius regulats en la Llei Orgànica 5/1985, de 19 de juny, del Règim Electoral General, en els termes establits en esta, i disposicions concordants, s'acredite, prèviament a l'adjudicació del contracte, la concessió de la corresponent compatibilitat i el seu sotmetiment a la normativa d'incompatibilitats vigent en el moment de la contractació.  
vi. La prohibició abastarà les persones jurídiques en el capital de les quals participen, en els termes i les quanties establits en la legislació esmentada, el personal i els alts càrrecs de l'Administració, així com els càrrecs electes al seu servici.  
vii. La prohibició abastarà, igualment, els cònjuges, persones vinculades amb anàloga relació de convivència afectiva i descendents de les persones a què es referixen els paràgrafs anteriors, sempre que, respecte dels últims, les dites persones exercisquen la seua representació legal, de conformitat amb el que establix l'article 60 del TRLCSP.  
  
5. Declaració relativa a empreses vinculades o pertanyents a un mateix grup d'empreses  
Als efectes del que preveu l'article 86 del RGLC, els licitadors presentaran una declaració en què detallaran aquelles altres empreses del grup, entenent per tals les que es troben en algun dels supòsits de l'article 42 del Codi de Comerç, que han presentat proposicions a la licitació o, en el seu lloc, manifestaran expressament que no es presenten proposicions per altres empreses del grup.  
  
  
  
6. Sotmetiment d'empreses estrangeres als tribunals espanyols  
  
Les empreses estrangeres aportaran una declaració de sotmetre's a la jurisdicció dels jutjats i tribunals espanyols de qualsevol orde per a totes les incidències que, de manera directa o indirecta, puguen sorgir del contracte amb renúncia, si és el cas, al fur jurisdiccional estranger que puga correspondre al licitador.  
  
7. Treballadors discapacitats en la plantilla  
Quan així pertoque, les empreses podran presentar, al sol efecte de determinar la preferència en l'adjudicació del contracte conforme establix la disposició addicional quarta del TRLCSP, la documentació acreditativa de la pertinença a la plantilla de l'empresa d'un nombre de treballadors discapacitats no inferior al 2 per 100 de la mateixa. La presentació d'estos documents no és obligatòria per al licitador, sinó únicament en aquells supòsits en què, efectivament, es dispose de treballadors minusvàlids en la plantilla de l'empresa.  
  
  
8. Compliment d'obligacions tributàries i amb la Seguretat Social  
  
Si és el cas, autorització a l'òrgan de contractació per a procedir a la comprovació directa que el licitador es troba al corrent en el compliment de les seues obligacions tributàries i amb la Seguretat Social, ajustada al format que figura en l'annex del present plec.  
  
9. Certificació del Registre Oficial de Licitadors i Empreses Classificades de l'Estat  
i. La documentació acreditativa de les circumstàncies relatives a la personalitat jurídica i representació de l'empresari podrà substituir-se per la respectiva certificació del Registre Oficial de Licitadors i Empreses Classificades de l'Estat, prevista en l'article 83. 2 del TRLCSP, i en este cas haurà d'acompanyar-se de declaració responsable del licitador en què manifeste que les circumstàncies reflectides en el corresponent certificat no han experimentat variació.   
ii. En el supòsit de certificats comunitaris de classificació per a empresaris autoritzats per a contractar establits en els estats membres de la Unió Europea caldrà ajustar-se al que disposa l'article 84 del TRLCSP, i en tot cas s'haurà d'acompanyar el certificat d'una declaració responsable de l'empresa licitadora en què manifeste que les circumstàncies reflectides en el corresponent certificat no han experimentat variació.  
iii. La incorporació del certificat al procediment no podrà efectuar-se d'ofici per l'òrgan de contractació o per aquell a què corresponga l'examen de les proposicions, i haurà de ser aportat pel licitador.   
  
  
10. Acreditació com a agències de colocació  
i. Els licitadors hauran de presentar l'autorització com a agència de colocació expedida pel servici públic d'ocupació corresponent, d'acord amb el que establix el Reial Decret 1796/2010, de 30 de desembre, pel qual es regulen les agències de colocació, o una declaració responsable que indique les dades de l'autorització, als efectes de la seua comprovació per la mesa de contractació.  
No obstant això, també podran presentar una declaració responsable d'haver iniciat els tràmits per a solicitar la corresponent autorització. En cas de resultar proposades com a adjudicatàries, hauran de presentar l'esmentada autorització junt amb l'acreditació de trobar-se al corrent en les seues obligacions tributàries i de Seguretat Social previstes en l'article 151 del TRLCAP.   
  
11. Justificació de la solvència financera exigida  
i. Declaració responsable firmada i datada pel representant de l'empresa, ajustada al format que figura en l'annex, declarant el volum d'ingressos, el resultat de comptes anuals, i les dades corresponents a l'actiu circulant, les existències i el passiu circulant, de fins als tres últims exercicis disponibles, en funció de la data de creació o inici de les activitats de l'empresari.   
ii. S'exigix haver realitzat en els tres últims exercicis, un volum mínim mitjà de negoci anual (ingressos) de cent mil euros, així com que el valor que s'obtinga de restar a l'actiu circulant de l'empresa el valor de les existències i dividir el resultat així obtingut pel valor del passiu circulant, siga igual o superior a 1,00.  
  
12. Justificació de la solvència tècnica exigida  
i. Declaració responsable dels principals servicis efectuats durant fins als tres últims exercicis, en funció de la data de creació o inici de les activitats de l'empresari, relacionats amb l'objecte del contracte, per àrees d'activitat, indicant el seu import, les dates i el destinatari públic o privat d'estos, i les dades de contacte als efectes de comprovació, ajustada al format arreplegat en l'annex. Els licitadors hauran d'haver realitzat en estos tres últims anys activitats relacionades amb l'objecte de l'acord marc, que estiguen vinculades com a mínim amb dos de les següents àrees d'activitat:  
a) Execució de programes d'ocupació.  
b) Gestió de recursos humans.  
c) Activitat com a empresa de treball temporal.  
d) Recolocació.  
e) Formació per a l'ocupació.  
f) Activitat com a agència de colocació.  
La suma dels imports dels servicis realitzats ha de ser superior a 300.000 euros.  
ii. Declaració responsable de l'empresari que en el moment de la firma de l'acord marc disposarà dels sistemes d'informació i sistemes informàtics compatibles amb el Sistema d'Informació dels Servicis Públics d'Ocupació (SISPE) previstos en la Memòria-projecte tècnic que va aportar al solicitar l'autorització com a agència de colocació, ajustada al format arreplegat en l'annex i acompanyada d'una descripció detallada dels mitjans tècnics esmentats.  
A més, hauran de presentar un compromís d'adscripció dels mitjans de connexió que resulten necessaris per a garantir la plena interoperabilitat amb el SISPE (ajustat al format arreplegat en l'annex) als efectes de desenrotllar els contractes derivats d'este acord marc, en compliment de les obligacions d'informació previstes en este plec.   
  
b) El sobre núm. 2, que anirà titulat en la seua coberta amb el text: «Documentació tècnica relativa als criteris d'adjudicació no avaluables per mitjà de fórmula», contindrà la documentació que s'utilitzarà per a valorar per mitjà de criteris no directament quantificables la capacitat del licitador per a aconseguir amb eficàcia la inserció dels treballadors desempleats que es posen a càrrec seu, per a això es valorarà el coneixement dels dos elements clau objecte de la contractació (oferta i demanda), així com la metodologia, l'organització i els mitjans de cara a la gestió del mateix contracte marc i dels contractes que es basen en ell. A l'interior del sobre s'aportaran els següents documents, per l'orde que a continuació s'indiquen:   
1. Documents explicatius de la seua oferta, en format paper, ajustats als formats que figuren en l'annex d'este plec, i que hauran de ser omplits en la seua totalitat.   
2. El licitador podrà adjuntar documentació complementària o d'ampliació de l'anterior, sempre que en els documents indicats en el subapartat anterior s'indiquen correctament els passatges concrets de la documentació complementària a què es fa referència. Esta documentació podrà ser utilitzada durant el procés de valoració exclusivament als efectes de resoldre dubtes o aclarir conceptes, per la qual cosa es ressalta la importància que siga pertinent i no excessiva, i que tots els aspectes essencials de les ofertes s'arrepleguen en els formats indicats en el subapartat anterior. S'aportarà en suport electrònic, d'acord amb el que s'indica a continuació.  
  
3. Als efectes de facilitar el procés d'avaluació, s'adjuntarà dins del sobre un CD, DVD o clau USB, amb una còpia de tots els documents indicats en els subapartats 1r i 2n anteriors, en format PDF. Estos documents s'entregaran protegits enfront d'escriptura, desprotegits enfront d'impressió i sense adjuntar les claus de protecció.  
c) El sobre núm. 3, que anirà titulat en la seua coberta amb el text: «Oferta econòmica i domentación relativa a criteris d'adjudicació avaluables per mitjà de fórmula», contindrà la documentació, relativa als criteris de selecció que seran valorats automàticament, incloent-hi l'oferta de preus unitaris a què fa referència la clàusula 7. A l'interior del sobre s'inclourà la documentació següent:   
1. Imports oferits pel licitador per a cada un dels perfils d'edat i temps en desocupació indicades en la clàusula 7. L'oferta es presentarà datada i firmada pel representant de l'empresa, i s'ajustarà al format arreplegat en l'annex.  
2. Manifestació datada i firmada pel representant de l'empresa, per la qual esta es compromet que, en cas de resultar adjudicatària del present acord marc, els imports unitaris per tipologia de servici que ha oferit, constituiran els límits màxims en les ofertes que presente als Servicis Públics d'Ocupació en licitacions convocades basant-se en el present acord marc. Esta declaració es presentarà ajustada al format arreplegat en l'annex.  
En el cas d'una UTE, ambdós documents hauran d'estar firmats pels representants de cada una de les empreses que la componen.  
  
  
Clàusula 14. Comprovació de les ofertes  
L'òrgan de contractació, de cara a comprovar les dades aportades en la documentació presentada, així com el compliment de les condicions de l'oferta, es reserva el dret de visitar les instalacions dels licitadors i demanar la informació que estime necessària per al dit fi, abans de l'adjudicació de l'acord marc i durant la seua vigència.  
  
  
Clàusula 15. Obertura i examen de les proposicions  
La mesa de contractació es constituirà a fi de procedir a la qualificació dels documents continguts en el sobre núm. 1, «Documentació general administrativa i documentació relativa a la solvència econòmica i solvència tècnica».   
Si hi ha defectes en la documentació presentada, el secretari de la mesa de contractació comunicarà als interessats per fax o correu electrònic la documentació que han d'esmenar, i els concedirà un termini no superior a tres dies hàbils per a això, amb l'advertència que, si no ho fan se'ls exclourà de la licitació.   
Una vegada qualificada la documentació general i la relativa a la solvència tècnica i econòmica, i esmenats, si és el cas, els defectes o les omissions de la documentació presentada, la mesa de contractació, procedirà a determinar les empreses que s'ajusten als criteris de selecció d'estes, fixats en este plec, amb pronunciament exprés sobre les admeses a la licitació, les excloses i sobre les causes de la seua exclusió.  
  
Posteriorment es realitzarà l'acte públic d'obertura dels sobres núm. 2, «Documentació tècnica relativa als criteris d'adjudicació no avaluables per mitjà de fórmula» en el lloc, el dia i l'hora que s'assenyalarà en l'anunci de licitació publicat en el BOE i en la Plataforma de Contractació de l'Estat i del Perfil del Contractant.  
L'acte començarà donant lectura a l'anunci del procediment obert. A continuació, es donarà coneixement públic del nombre de proposicions rebudes i nom dels licitadors.   
A continuació el president de la mesa manifestarà el resultat de la qualificació dels documents presentats en el sobre núm.1, amb expressió de les proposicions admeses, de les rebutjades i causa o causes d'exclusió d'estes últimes. Les ofertes que corresponguen a proposicions rebutjades quedaran excloses del procediment d'adjudicació de l'acord marc i els sobres que les continguen no podran ser oberts.  
  
Abans de l'obertura de la primera proposició, els licitadors interessats podran manifestar els dubtes que tinguen o demanar les explicacions que estimen necessàries, i la mesa procedirà als aclariments o contestacions que estime pertinents, però sense que en eixe moment puga fer-se càrrec de documents que no hagen sigut entregats durant el termini d'admissió d'ofertes o el de correcció o esmena de defectes o omissions.  
  
S'invitarà els interessats a comprovar que els sobres que contenen les ofertes es troben en la mesa i en idèntiques condicions en què van ser entregats.   
A continuació es procedirà a l'obertura dels sobres núm. 2 de les proposicions admeses, analitzant que no s'hi haja inclòs cap dada o informació de caràcter econòmic que s'ha d'incloure en el sobre núm. 3, i estes es traslladaran, si és el cas, a l'equip tècnic encarregat del seu estudi i valoració.  
  
Acabat l'acte, els licitadors podran fer constar davant de la mesa les observacions que estimen necessàries sobre el seu desenrotllament, que seran arreplegades en l'acta corresponent. Els interessats que utilitzen eixe dret podran reservar-se el de desenrotllar les seues alegacions per escrit durant el termini de tres dies hàbils següents al de l'obertura. Expirat eixe termini, l'òrgan de contractació resoldrà, si és el cas, a proposta de la mesa de contractació sobre les qüestions plantejades.  
Els Servicis Públics d'Ocupació autonòmics que hagen subscrit el conveni de colaboració per a la conclusió del present acord marc podran participar en els treballs tècnics de suport a la mesa de contractació en la valoració de les ofertes.   
Com a resultat dels treballs tècnics de valoració, la mesa de contractació elaborarà una relació de les empreses valorades en esta fase, junt amb les puntuacions finals assignades a cada una d'elles.   
Realitzades les actuacions anteriors, es procedirà a realitzar un acte públic en el lloc, el dia i l'hora que s'assenyale en l'anunci de licitació publicat en el BOE, Plataforma de Contractació de l'Estat i Perfil del Contractant. En este acte primerament es donarà lectura a les puntuacions finals assignades a cada una de les ofertes avaluades en la segona fase del procés, i a continuació es donarà obertura als sobres núm. 3, «Oferta ecónomica i documentació relativa als criteris d'adjudicació avaluables per mitjà de fórmula».  
Una vegada examinada i avaluada la documentació dels sobres núm. 3 i sumades les puntuacions així obtingudes amb les de la fase 2, s'obtindrà una relació de les agències valorades, ordenada de major a menor puntuació total obtinguda.   
Resultaran proposades per a la seua adjudicació les ofertes que, havent superat la puntuació mínima requerida en la clàusula 16, estiguen compreses dins del 50 % millor valorat, amb un mínim de 60, la qual cosa es determinarà de la manera següent:  
a) En el cas que el nombre d'agències resultants siga igual o inferior a 60, l'adjudicació recaurà en totes elles.   
b) En el cas que el nombre supere les 60, l'adjudicació recaurà en les primeres 60, més aquelles que estiguen compreses dins del 50 % de les ofertes millor valorades, arredonint a l'alça fins al primer nombre sencer, més aquelles altres empreses la puntuació de les quals diferisca en menys de 1,00 punts de la que ha rebut la menor puntuació d'entre les compreses en el 50 % mencionat.  
  
En cas d'empat d'ofertes entre dos o més empreses, tindrà preferència en l'adjudicació del contracte aquella que acredite que té en la seua plantilla un nombre de treballadors amb discapacitat superior al 2 per cent (2 %). Si unes quantes empreses licitadores de les que han empatat quant a la proposició més avantatjosa acrediten tindre relació laboral amb persones amb discapacitat en un percentatge superior al 2 %, tindrà preferència en l'adjudicació del contracte aquella que dispose de major percentatge de treballadors fixos amb discapacitat en la seua plantilla. En tot cas, si persistix l'empat, s'aplicarà el sorteig previst en l'article 87 del RGLCAP.   
L'òrgan de contractació no podrà divulgar la informació facilitada pels contractistes, que estos hagen designat com confidencial, caràcter que afecta, en particular, els secrets tècnics o comercials i els aspectes confidencials de les ofertes. A estos efectes, el contractista podrà designar com confidencials algun o alguns dels documents aportats, circumstància que haurà de reflectir-se clarament (sobreimpresa, al marge o de qualsevol altra forma) en el mateix document assenyalat com a tal.  
  
  
Clàusula 16. Criteris d'adjudicació  
Els criteris d'adjudicació no avaluables per mitjà de fórmules, junt amb les puntuacions màximes que podrà obtindre's per a cada un d'ells, són els que a continuació s'indiquen:  
1) Estratègia que se seguirà per a la inserció de les distintes categories de demandants d'ocupació (entre 0 i 12 punts).  
2) Estratègia que se seguirà per a la captació d'ofertes (entre 0 i 12 punts).  
3) Valor tècnic de la metodologia a utilitzar i organització funcional dels treballs (entre 0 i 16 punts).  
En l'annex es detalla l'arbre de criteris, junt amb els seus pesos i el procediment de valoració i assignació de puntuacions. La suma de les puntuacions obtingudes per estos tres criteris estarà compresa entre 0 i 40 punts, i s'exigirà l'obtenció d'una puntuació mínima de 15 punts.  
  
Com a criteri d'adjudicació quantificable automàticament es valoraran els percentatges de baixa de les ofertes respecte dels preus màxims de licitació indicats en la clàusula 7. En l'annex es detalla el procediment de valoració i assignació de puntuacions. La ponderació d'este criteri donarà lloc a una puntuació compresa entre 0 i 60 punts.  
  
Per a la valoració dels criteris, tant els no avaluables per mitjà de fórmules com els avaluables de forma automàtica, se seguirà la metodologia de decisió multicriteri discreta, utilitzant-se per a això la ferramenta SSD-AAPP V.4 (Sistema de Suport a la Decisió de les Administracions Públiques versió 4), del Consell Superior per a l'Administració Electrònica, que es distribuïx a través del portal del Centre de Transferència de Tecnologia del Ministeri d'Hisenda i Administracions Públiques ().  
  
Clàusula 17. Adjudicació de l'acord marc i notificació de l'adju-dicació  
La mesa de contractació formularà la corresponent proposta d'adjudicació a l'òrgan de contractació, d'acord amb el que establix l'article 22 lletra g) del Reial Decret 817/2009, de 8 de maig, pel qual es desplega parcialment la LCSP.  
L'òrgan de contractació requerirà les empreses que hagen presentat les ofertes valorades com més avantatjoses perquè, dins del termini de 10 dies hàbils des de l'endemà d'aquell en què hagen rebut els requeriments aporten una còpia de la seua acreditació com a agència de colocació, en el cas que no ho hagueren fet en la fase de presentació de proposicions, i presenten un certificat de trobar-se al corrent en el compliment de les seues obligacions tributàries i amb la Seguretat Social i, quan així siga necessari, de la documentació acreditativa de la concessió de la corresponent compatibilitat.   
Si una agència no complix adequadament el requeriment en el termini assenyalat, s'entendrà que ha retirat la seua oferta, i en eixe cas es procedirà a demanar la mateixa documentació a l'agència millor puntuada d'aquelles que no hagen quedat incloses en la llista d'agències seleccionades.  
L'adjudicació del contracte recaurà en el termini de dos mesos, comptador des de l'endemà de l'obertura de les proposicions i haurà de ser motivada. Serà aplicable a la motivació de l'adjudicació l'excepció de confidencialitat continguda en l'article 153 del TRLCSP.  
Si no es produïx l'adjudicació dins dels terminis assenyalats, les empreses licitadores tindran dret a retirar la seua proposició.  
Es podrà declarar desert l'acord marc quan no hi haja cap proposició admissible.  
L'adjudicació es notificarà als licitadors i, simultàniament, es publicarà en el Perfil de Contractant de l'organisme i en la Plataforma de Contractació de l'Estat. Esta notificació contindrà, la informació següent:  
a) Respecte dels licitadors exclosos del procediment d'adjudicació, en forma resumida, les raons per les quals no s'ha admés la seua oferta.  
  
b) En tot cas, el nom dels adjudicataris i les característiques i els avantatges de les proposicions que han sigut determinants per a la selecció d'eixes ofertes.  
c) El termini en què haurà de procedir-se a la formalització dels contractes.  
La notificació es farà per qualsevol dels mitjans que permeten deixar constància de la seua recepció pel destinatari.   
L'òrgan de contractació podrà, per raons d'interés públic degudament justificades, renunciar a subscriure el contracte abans de l'adjudicació. També podrà desistir de l'adjudicació quan s'aprecie una infracció no esmenable de les normes de preparació del contracte o de les reguladores del procediment d'adjudicació. En ambdós casos es compensarà els licitadors pels gastos en què hagueren incorregut, d'acord amb els principis generals que regixen la responsabilitat patrimonial de l'Administració pública, d'acord amb el que establix l'article 155.2 del TRLCSP.  
Es procedirà, mitjançant una resolució motivada, a l'exclusió d'aquelles proposicions que incomplisquen de forma manifesta les especificacions del present plec o de les normes i la resta de disposicions o instruccions que siguen aplicables a fi de la licitació o a la seua realització, o per qualsevol altra circumstància prevista en el TRLCSP o en el Reial Decret 817/2009, de 8 de maig, pel qual es desplega parcialment la LCSP.   
  
  
Clàusula 18. Formalització de l'acord marc  
L'òrgan de contractació formalitzarà amb cada agència adjudicatària de l'acord marc un contracte administratiu ajustat amb exactitud a les condicions de la licitació i de l'oferta presentada per cada empresa, el dit document constituirà títol suficient per a accedir a qualsevol registre públic. No obstant això, el contractista podrà solicitar que el contracte s'eleve a escriptura pública, corrent del seu càrrec els corresponents gastos. En cap cas es podran incloure en el document en què es formalitze el contracte clàusules que impliquen alteració dels termes de l'adjudicació.  
A l'existir la possibilitat d'interposar el recurs especial en matèria de contractació conforme a l'article 40.1 del TRLCSP, la formalització s'efectuarà una vegada transcorreguts quinze dies hàbils des que es remeta la notificació de l'adjudicació als licitadors i candidats.  
Una vegada transcorregut el termini establit anterior sense que s'haja interposat el recurs que comporte la suspensió de la formalització del contracte. L'òrgan de contractació requerirà les agències seleccionades perquè formalitzen els respectius contractes en termini no superior a cinc dies comptador des de l'endemà d'aquell en què hagueren rebut els respectius requeriments. De la mateixa manera es procedirà quan l'òrgan competent per a la resolució del recurs haja alçat la suspensió.  
  
La formalització dels contractes es publicarà en el Perfil de Contractant de l'òrgan de contractació i en la Plataforma de Contractació de l'Estat indicant, com a mínim, les mateixes dades mencionades en l'anunci de l'adjudicació. A més, es publicarà en el Boletín Oficial del Estado un anunci en què es done compte de la dita formalització, en un termini no superior a quaranta-huit dies comptador des de la data d'esta.   
Així mateix, es notificarà la formalització del contracte a la Comissió Europea per si procedix la seua publicació en el Diari Oficial de la Unió Europea. als efectes del que disposa l'article 154.3 del TRLCSP.  
  
L'import dels gastos de publicitat de la licitació del contracte a què es referix l'article 142 del TRLCSP que ha d'abonar l'adjudicatari és d'euros,quandel procediment resulten diversos adjudicataris l'import de l'anunci es distribuirà entre els distints adjudicataris de forma proporcional als imports d'adjudicació de cada un d'ells.  
Si el procediment resulta desert, l'import dels gastos de publicitat serà per compte de l'Administració.  
En el cas que un contractista opte per formalitzar el contracte en document públic notarial, realitzarà les activitats necessàries per a l'atorgament de l'escriptura pública davant del notari que designe el Colegi Notarial de la província en què es formalitze el contracte, i en este cas seran al seu compte tots els gastos que supose l'atorgament de l'escriptura notarial. En este cas, entregarà una còpia autoritzada i tres simples en l'òrgan de contractació.   
  
De conformitat amb el que disposen els articles 95.1 i 151.2 del TRLCSP, les empreses proposades com adjudicatàries de contractes derivats de l'acord marc, dins del termini de 10 dies hàbils comptador des de l'endemà d'aquell en què haan rebut el requeriment, hauran d'acreditar la constitució de la garantia definitiva d'un 5 % de l'import d'adjudicació exclòs l'IVA a favor de l'òrgan de contractació, en qualsevol de les modalitats que s'assenyalen en l'article 96 del TRLCSP. La dita garantia respondrà dels conceptes previstos en l'article 100 del TRLCSP.  
Si l'empresa licitadora que ha presentat l'oferta econòmicament més avantatjosa no complix adequadament el requeriment en el termini assenyalat, l'Administració no efectuarà l'adjudicació a favor seu, i es procedirà en este cas a demanar la mateixa documentació a l'empresa licitadora següent, per l'orde en què han quedat classificades les ofertes (art. 99.1. i 151.2 del TRLCSP).   
  
  
Contractes basats en l'acord marc  
  
Clàusula 19. Objecte dels contractes basats en l'acord marc  
L'objecte dels contractes basats en l'acord marc no podrà diferir de l'indicat en la clàusula 5 del present plec.   
  
  
Clàusula 20. Adequació dels termes dels contractes a l'adjudicació de l'acord marc.  
Els contractes basats en l'acord marc determinaran els àmbits o colectius específics sobre els quals les agències de colocació duran a terme les actuacions d'inserció.   
Podran aportar una major precisió o incloure condicions addicionals a les que s'arrepleguen en el present plec sobre les condicions administratives, tècniques, funcionals o econòmiques de la prestació dels servicis, o preveure aspectes específics del territori o dels colectius sobre els quals s'exercirà l'activitat, com ara la disponibilitat de centres d'activitat o altres, sempre que no establisquen condicions menys favorables per a l'Administració o per a la prestació del servici, que les establides com a mínimes en l'acord marc.   
  
No podran incloure prestacions contràries a les previstes en l'objecte de l'acord marc i hauran de respectar com a preus màxims els resultants de l'adjudicació de l'acord marc.   
Els termes del present acord marc formaran part dels contractes que s'adjudiquen basats en ell.  
  
Clàusula 21. Contractació basada en l'acord marc  
No podran iniciar-se processos de contractació basats en el present acord marc amb anterioritat a la seua formalització.  
Els contractes basats en el present acord marc s'adjudicaran a les proposicions més avantatjoses, avaluant la millor combinació possible de qualitat i preu per a cada oferta.   
El procediment per a subscriure els convenis de colaboració entre agències de colocació i servicis públics d'ocupació, a què fa referència el Reial Decret 1796/2010, de 30 de desembre, pel qual es regulen les agències de colocació, serà la contractació administrativa basada en el present acord marc per als partícips d'este. A este efecte, els plecs de condicions dels contractes basats en l'acord marc completaran el que preveu el present plec per a establir en la seua totalitat les obligacions exigides en l'article 17 del Reial Decret 1796/2010, per a la subscripció dels esmentats convenis.  
  
Clàusula 22. Execució dels servicis contractats  
Després de l'adjudicació d'un contracte basat en el present acord marc, l'adjudicatari elaborarà una planificació detallada dels elements següents:  
- Organització dels seus recursos i processos interns per a l'execució del contracte.  
- Gestió i seguretat de la informació, i protecció de dades personals.  
  
- Sistemes i processos d'utilitat per a la lluita contra el frau.  
- Relació amb els seus proveïdors, subcontractistes i colaboradors.  
- Relació amb empreses, desempleats i altres ens públics.  
- Habilitació d'infraestructures i mitjans tècnics necessaris.  
- Gestió de la prestació dels servicis contractats.  
- Gestió del contracte.  
Estos plans hauran d'ajustar-se als compromisos que els adjudicataris van adquirir al licitar a l'acord marc, i seran acordats conjuntament i aprovats pel Servici Públic d'Ocupació contractant abans del començament de la prestació dels servicis.  
Transcorreguda la fase preparatòria, el Servici Públic d'Ocupació contractant establirà de mutu acord amb l'adjudicatari els terminis i la forma d'entrega de les relacions de persones desempleades la inserció de les quals li encomane, i sobre les quals este haurà de realitzar les actuacions de polítiques actives que siguen necessàries per a aconseguir la seua inserció laboral.   
El règim i la periodicitat d'entrega d'estes relacions i les subsegüents s'especificarà en el contracte, així com la seua condicionalitat a l'avaluació dels resultats d'inserció de les anteriors entregues.  
Al contractista li serà aplicable la Llei Orgànica 15/1999, de de 13 de desembre, de Protecció de Dades de Caràcter Personal, i quedarà obligat a tractar de forma confidencial i reservada la informació rebuda, així com a tractar les dades d'acord amb les instruccions i condicions de seguretat que dicte l'òrgan de contractació. No podrà utilitzar per a si, ni proporcionar a tercers, cap dada dels treballs contractats ni publicar, totalment o parcialment, el seu contingut sense autorització escrita de l'òrgan de contractació corresponent. El contractista serà responsable dels danys i perjuís que es deriven de l'incompliment d'esta obligació.  
Clàusula 23. Seguiment i control dels contractes  
La firma d'un contracte portarà associada l'obligació de l'adjudicatari d'aportar informació periòdica i actualitzada, a través del Sistema d'Informació dels Servicis Públics d'Ocupació (SISPE) i seguint els protocols establits a este efecte, sobre possibles irregularitats, incidències en el compliment del compromís d'activitat o la percepció indeguda de prestacions, si és el cas, per part de les persones desempleades la inserció de les quals se'ls haja encomanat.  
Tot contracte basat en l'acord marc haurà de preveure una avaluació de resultats abans del fi de la seua vigència, a fi d'aprofitar l'experiència i els realitzar ajustos i les millores en subsegüents licitacions.  
  
  
Clàusula 24. Subcontractació i cessió  
El contractista podrà concertar amb tercers la realització parcial de la prestació, en els termes establits per la legislació de contractes del sector públic i per la restant normativa aplicable a este àmbit, sempre que:  
a) Hagen proposat la possible utilització d'este model de negoci en la documentació que van aportar en la seua oferta, i ho facen ajustant-se als termes que hi van indicar.   
b) Ni els plecs de les contractacions basades en el present acord marc, ni la normativa reguladora de les agències privades de colocació ho impedisquen.  
c) Les entitats subcontractistes siguen agències de colocació degudament autoritzades, en aplicació del que disposa l'article 5f) del Reial Decret 1796/2010, de 30 de desembre.  
No es considerarà subcontractació la contractació de mitjans tècnics, infraestructures, servicis auxiliars o actuacions complementàries, de suport o parcials, que no constituïsquen servicis integrals d'inserció.   
  
  
Clàusula 25. Pagament dels servicis contractats  
En cada contracte s'especificarà el calendari de pagaments, així com el règim d'abonaments al contractista, en ferm i, si és el cas, a compte, per cada persona la inserció de la qual se li ha encomanat, el procediment de liquidació per les insercions efectivament aconseguides així com, si és el cas, dels incentius a què fa referència la clàusula 5.   
  
  
Revisió, supervisió, compliment i resolució de l'acord marc  
  
Clàusula 26. Comissió de seguiment  
El compliment de l'acord marc es desenrotllarà sota la direcció, inspecció i control de la comissió de seguiment que es constituirà per a l'exercici de les funcions següents:  
a) Seguiment de l'aplicació de l'acord marc.  
b) Comprovació i seguiment del compliment de les condicions de solvència de les agències partícips durant la seua vigència.  
  
c) Intercanvi d'informació relativa a bones pràctiques en l'àmbit objecte de l'acord marc.   
d) Potenciar la colaboració entre els servicis públics partícips en l'aplicació de l'acord marc o en la realització de contractacions basades en este.   
e) Resolució dels problemes d'interpretació i compliment que puguen sorgir respecte de l'aplicació de l'acord marc.  
Esta comissió estarà presidida per un representant del Servici Públic d'Ocupació Estatal, i estarà constituïda per un representant de cada un dels Servicis Públics d'Ocupació autonòmics partícips de l'acord marc. La secretaria l'exercirà un funcionari del Servici Públic d'Ocupació Estatal.  
La comissió es reunirà amb la periodicitat que esta determine i com a mínim dos vegades a l'any. De les seues reunions s'alçarà la corresponent acta.  
La comissió podrà acordar la constitució de grups tècnics de treball formats per membres d'esta i per tècnics proposats pels Servicis Públics d'Ocupació partícips de l'acord marc, a fi d'estudiar aquelles qüestions que la comissió els encarregue relatives a l'objecte i el desenrotllament de l'acord marc.  
  
Clàusula 27. Obligacions d'informació de les agències de colocació  
  
De conformitat amb el Reial Decret 1796/2010, les agències adjudicatàries de l'acord marc hauran de complir totes aquelles obligacions establides en l'àmbit de les seues competències pels Servicis Públics d'Ocupació, i que figuren publicades en la pàgina web del Sistema Nacional d'Ocupació, així com amb l'enviament d'informació a l'Espai Telemàtic Comú del Sistema d'Informació dels Servicis Públics d'Ocupació (SISPE).   
A este efecte, hauran de comunicar amb periodicitat mensual i per mitjans electrònics la informació següent:  
a) Una relació desagregada dels contractes de treball subscrits durant el mes a través de la seua labor d'intermediació, distingint si es tracta de contractes temporals o indefinits, i indicant per a cada un d'ells la persona inserida i les dates d'inici i, si és el cas, de finalització.  
  
b) Una relació de les persones ateses, distingint específicament si en el moment de la seua posada a disposició per a ser inserides eren perceptores de prestacions per desocupació, si pertanyien a colectius amb dificultats d'inserció, i el resultat de la seua actuació d'intermediació.  
  
c) El nombre d'ofertes i llocs de treball captats com a conseqüència de la seua activitat d'intermediació i el nombre d'ofertes i llocs de treball coberts amb les persones ateses com a conseqüència de la seua activitat d'intermediació.  
Així mateix, estaran obligades a entregar a la comissió de seguiment tota aquella informació que requerisca per a garantir l'adequat seguiment i control de l'acord marc. A este efecte entregarà una vegada a l'any i en les dates que esta determine, una declaració firmada i datada pel representant de l'empresa, ajustada al format que figura en l'annex, declarant:  
a) El volum d'ingressos i les dades corresponents a l'actiu circulant, existències i passiu circulant, de l'exercici anterior.  
b) Una relació dels mitjans tècnics, humans i infraestructures aplicats a l'objecte del present acord marc, al finalitzar l'exercici anterior, diferenciant els que siguen propis dels que aporten subcontractistes, proveïdors o colaboradors.  
c) Una relació dels contractes d'inserció iniciats, acabats i en execució basats en el present acord marc, indicant per a cada un d'ells informació descriptiva, els imports i l'administració contractant.  
  
d) El nombre i les característiques de les persones inserides com a conseqüència de la seua labor d'intermediació, i els tipus de contracte subscrits per estes.  
e) Explicació de les principals incidències i problemes sorgits durant l'exercici anterior en l'execució dels contractes que hagen desenrotllat basats en l'acord marc, de la forma en què estos van ser abordats i, si és el cas, resolts, junt amb els suggeriments que estimen oportuns de cara a la millora dels servicis.  
Els servicis públics que han subscrit convenis de colaboració per a l'adhesió a l'acord marc tindran ple accés a la totalitat de la informació anterior.  
  
Clàusula 28. Avaluació de l'acord marc  
En el cas que la comissió de seguiment considere que alguna de les agències partícips de l'acord marc no complix algun dels requisits de solvència que li van ser exigits per a licitar a l'acord marc, o amb els compromisos efectuats en la seua oferta i que van ser objecte de valoració en el procés de selecció, podrà proposar per a la seua valoració per la mesa de contractació i posterior proposta si és el cas a l'òrgan de contractació la resolució del contracte de participació en l'acord marc si eixos incompliments pogueren comprometre les condicions de competència o l'execució de contractes basats en l'acord marc.  
  
Així mateix, si detecta qualsevol possible infracció a la legislació de defensa de la competència, estarà obligada a comunicar els fets als òrgans de contractació, als efectes de la seua comunicació a la Comissió Nacional de la Competència, d'acord amb el que establix la disposició addicional vint-i-tresena del Text Refós de la Llei de Contractes del Sector Públic. En este sentit es recorda que d'acord amb la Llei 15/2007, de 3 de juliol, de Defensa de la Competència, la colusió entre empreses pot ser considerada com falta molt greu, que la dita conducta podrà ser no sols imputable a l'empresa que directament l'executa sinó també a les empreses o persones que la controlen, i inclús podria consistir en un ilícit arreplegat en l'article 262 del Codi Penal.   
  
Abans del venciment de la vigència de l'acord marc i sobre la base de l'experiència adquirida, la comissió de seguiment elaborarà un informe d'avaluació de l'acord, que entregarà als Servicis Públics d'Ocupació partícips d'este. Este informe arreplegarà informació quantitativa d'acord amb els indicadors que la comissió considere rellevants, incloent-hi en tot cas els previstos en la disposició addicional primera del Reial Decret 1796/2010, de 30 de desembre, pel qual es regulen les agències de colocació.  
  
Clàusula 29. Compliment de les condicions de l'acord marc  
Els adjudicataris hauran de complir les condicions de solvència exigides per a la participació en l'acord marc, durant tota la seua vigència, així com amb els compromisos arreplegats en la seua oferta. Respecte d'això, notificaran a l'òrgan de contractació, quan tinga lloc, qualsevol modificació en les dades acreditades en la documentació exigida en la clàusula 13 d'este plec. L'incompliment d'esta obligació podrà donar lloc a la resolució de l'acord marc.  
  
Clàusula 30. Seguretat i confidencialitat  
El contractista queda obligat a tractar de forma confidencial i reservada la informació rebuda, així com a tractar les dades d'acord amb les instruccions i condicions de seguretat que dicte l'òrgan de contractació.  
  
El contractista haurà de respectar el caràcter confidencial d'aquella informació a què tinga accés en ocasió de l'execució del contracte a què se li haja donat el referit caràcter o que, per la seua mateixa naturalesa, haja de ser tractada com a tal i estarà obligat a guardar sigil respecte a les dades o els antecedents que, no sent públics o notoris, estiguen relacionats amb l'objecte del contracte, dels quals tinga coneixement en ocasió d'este, durant la vigència del contracte, el termini de garantia i els cinc anys posteriors al seu venciment en els termes de l'article 140.2 del TRLCSP.  
El contractista no podrà utilitzar per a si ni proporcionar a tercers cap dada dels treballs contractats ni publicar, totalment o parcialment, el seu contingut sense autorització escrita de l'òrgan de contractació.  
  
El contractista adquirix, igualment, el compromís de la custòdia fidel i acurada de la documentació que se li entregue per a la realització del treball i, amb això, l'obligació que ni la documentació ni la informació que ella conté o a la qual accedisca com a conseqüència del treball arribe, en cap cas, a poder de terceres persones.  
L'òrgan de contractació no podrà divulgar la informació facilitada pels empresaris que estos hagen designat com confidencial, caràcter que afecta, en particular, els secrets tècnics o comercials i els aspectes confidencials de les ofertes.  
A estos efectes, el contractista podrà designar com a confidencials algun o alguns dels documents aportats, circumstància que haurà de reflectir-se clarament (sobreimpresa, al marge o de qualsevol altra forma) en el mateix document assenyalat com a tal.  
El contractista i tot el personal que intervinga en la prestació contractual queden obligats pel que disposa la Llei Orgànica 15/1999, de 13 de desembre, de Protecció de Dades de Caràcter Personal i la normativa que la desplega. Esta obligació seguirà vigent una vegada que el contracte haja finalitzat o haja sigut resolt.  
La infracció d'estos deures per part del contractista generarà, a més de responsabilitat contractual, la responsabilitat d'índole civil, penal o administrativa que corresponga d'acord amb la legislació vigent. En tot cas, el contractista serà responsable dels danys i perjuís que es deriven de l'incompliment d'esta obligació.  
  
Clàusula 31. Modificació de l'acord marc  
L'òrgan de contractació exercix la prerrogativa d'interpretar l'acord marc, resoldre els dubtes que oferisca el seu compliment, modificar-lo per raons d'interés públic, acordar la seua resolució i determinar-ne els efectes, d'acord amb el que disposa l'article 210 del TRLCSP.   
  
Seran obligatòries per al contractista les modificacions de l'acord marc o que s'acorden de conformitat amb el que establix l'article 219 i el títol V del llibre I i seguint el procediment de l'article 211 del TRLCSP.  
Quan, com a conseqüència de modificacions de l'acord marc de servicis acordades segons el que establix l'article 219 i el títol V del llibre I del TRLCSP, es produïsca augment, reducció o supressió de les unitats de béns que integren el servici o la substitució d'uns béns per altres, sempre que estos estiguen compresos en acord marc, estes modificacions seran obligatòries per al contractista, sense que tinga cap dret en cas de supressió o reducció d'unitats o classes de béns a reclamar indemnització per les dites causes.  
  
D'altra banda, ni el responsable de l'acord marc ni el contractista podran introduir o ordenar modificacions en el contracte que no estiguen degudament autoritzades.  
Les modificacions de l'acord marc hauran de formalitzar-se d'acord amb el que establix l'article 156 del TRLCSP.  
En tot cas, la previsió que l'acord marc siga modificat així com les condicions fixades en el present plec davall les quals serà possible la dita modificació, seran arreplegades igualment en el document contractual.  
  
Clàusula 32. Resolució de l'acord marc  
L'acord marc podrà resoldre's si es dóna alguna de les causes que a este efecte preveuen els articles 223 i 308 del TRLCSP, si es produïxen actes o omissions per part de l'adjudicatari que pertorben la bona marxa de l'execució del contracte, o si este no manté durant la seua vigència les condicions de solvència exigides per a la participació en l'acord marc.  
  
  
  
Dret aplicable i jurisdicció  
  
Clàusula 33. Dret aplicable  
L'acord marc que es regix pel present plec es realitza de conformitat amb la regulació que d'estos acords es fa en el capítol II del títol II del Text Refós de la Llei de Contractes de les Administracions Públiques (d'ara en avant TRLCSP), aprovat mitjançant el Reial Decret Legislatiu 3/2011, de 14 de novembre, i amb la regulació dels instruments de política d'ocupació i de les agències de colocació que es fan en la Llei 56/2003, d'Ocupació, en el Reial Decret 1796/2010, de 30 de desembre, pel qual es regulen les agències de colocació, en el Reial Decret Llei 3/2012, de 6 de juliol, de Mesures Urgents per a la Reforma del Mercat Laboral i en el Reial Decret Llei 4/2013, de 23 de febrer, de Mesures de Suport a l'Emprenedor i d'estímul del creixement i de la creació d'ocupació.  
  
Clàusula 34. Jurisdicció  
Les qüestions que sorgisquen en relació amb l'acord marc seran resoltes per l'òrgan de contractació, els acords de les quals posaran fi a la via administrativa, i podran ser impugnats per mitjà de recurs contenciós administratiu.  
  
Clàusula 35. Informe de l'Advocacia de l'Estat  
Vist l'informe número 701/2013 de data 30 d'abril de 2013, de l'Advocacia de l'Estat en el Ministeri d'Ocupació i Seguretat Social sobre este plec, s'aprova el present plec de clàusules administratives i condicions tècniques que haurà de regir en la contractació, pel procediment obert, i amb tramitació ordinària de l'expedient administratiu, per a la contractació mitjançant un acord marc del servici d'una o unes quantes agències de colocació per a prestar el servici de colaboració amb el Servici Públic d'Ocupació Estatal amb la finalitat de realitzar treballs d'inserció en el mercat laboral de persones desempleades.  
  
  
Madrid 5 d'agost de 2013.- La directora general: Reyes Zataraín del Valle.  
  
  
  
  
  
  
ANNEXOS  
  
ANNEX I  
I.1.a Model d'oferta econòmica per a empresaris espanyols.  
I.1.b Model d'oferta econòmica per a empresaris no espanyols d'estats membres de la Unió Europea i del Espai Econòmic Europeu.  
  
I.2 Criteris d'adjudicació quantificables automàticament.  
  
ANNEX II  
II.1 Criteris no avaluables per mitjà de fórmules.  
II.2 Model de format en suport paper a què haurà d'ajustar-se la documentació tècnica explicativa de l'oferta per a la valoració de criteris no avaluables per mitjà de fórmules.   
  
ANNEX III  
III.1 Model d'autorització de l'interessat al Servici Públic d'Ocupació Estatal en relació amb les obligacions tributàries, amb les obligacions en matèria de Seguretat Social, amb la verificació de la identitat del representant legal i amb la notificació a través de mitjans telemàtics.  
III.2 Model de declaració expressa responsable que l'empresa no està incursa en les prohibicions de l'article 60 del Text Refós de la Llei de Contractes del Sector Públic.  
III.3 Model de declaració responsable relativa a la solvència financera de l'empresa.  
III.4a Model de declaració responsable relativa als principals servicis efectuats relacionats amb l'objecte del contracte.  
III.4.b Model de declaració responsable relativa a la disponibilitat de mitjans tècnics i compatibilitat amb el Sistema d'Informació dels Servicis Públics d'Ocupació (SISPE).  
  
ANNEX IV  
IV Model de declaració anual a la Comissió de Seguiment.  
  
  
  
ANNEX I - 1a. Model d'oferta econòmica per a empresaris espanyols  
  
(Nom i cognoms)................................................................................, amb residència a......................................., província d..........................., carrer de............................................. núm........, amb DNI núm..............................., assabentat de les condicions i requisits per a concórrer al procediment obert, per a la contractació d'un acord marc amb agències de colocació per a la colaboració amb servicis públics d'ocupació en la inserció en el mercat laboral de persones desempleades, es troba en situació de licitar-hi al tindre plena capacitat d'obrar i no estar comprés en cap de les circumstàncies determinades en l'article 60 del TRLCSP.  
  
A este efecte fa constar que coneix el plec de clàusules administratives particulars i de prescripcions tècniques que regix la convocatòria, que accepta incondicionalment les seues clàusules, que reunix totes i cada una de les condicions exigides per a contractar amb l'Administració, i que en cas de resultar adjudicatària del present acord marc, els imports unitaris que oferta a continuació, constituiran els límits màxims en les ofertes que presente als Servicis Públics d'Ocupació en licitacions convocades basant-se en el present acord marc.  
Es compromet, en nom?????. (propi o de l'empresa que representa) amb NIF. ?????, amb domicili a ???.., carrer ?????????., núm. ???.., codi postal ??????.., telèfon ???., fax núm. ????.., correu electrònic (a efecte de notificacions) ???????.., a subscriure el mencionat acord marc amb estricta subjecció als requisits i condicions expressats, aplicant a tots i cada un dels preus màxims de licitació que figuren en la clàusula 7 de plec de clàusules administratives i condicions tècniques de la licitació, una baixa única i comú de licitació del \_\_\_\_\_, \_\_\_\_ %, amb el que resulten els següents preus, desglossant l'IVA:  
  
  
  
  
Notes. La baixa proposada de licitació s'indicarà amb dos decimals i prevaldrà sobre els preus desglossats que s'hagueren arreplegat en la taula. S'aplicarà el mètode comú d'arredoniment al tercer decimal, de manera que si este és menor que 5 el dígit anterior no es modifica, i si és igual o major que 5, el dígit anterior s'incrementarà en una unitat.  
  
En els preus oferits s'inclou qualsevol impost o gasto que s'aplique al present acord exclòs l'IVA, que figura com partida independent  
  
(Lloc, data, firma i segell de l'empresa)  
  
PRESIDENT DE LA MESA DE CONTRACTACIÓ DEL SERVICI PÚBLIC D'OCUPACIÓ ESTATAL  
  
  
ANNEX I - 1b. Model d'oferta econòmica per a empresaris no espanyols d'estats membres de la Unió Europea i del Espai Econòmic Europeu.  
  
(Nom i cognoms)................................................................................,amb residència a......................................., província de..........................., carrer de............................................. núm........, amb DNI núm..............................., assabentat de les condicions i els requisits per a concórrer al procediment obert, per a la contractació d'un acord marc amb agències de colocació per a la colaboració amb servicis públics d'ocupació en la inserció en el mercat laboral de persones desempleades, es troba en situació de licitar-hi al tindre plena capacitat d'obrar i no estar comprés en cap de les circumstàncies determinades en l'article 60 del TRLCSP.  
  
Fa declaració solemne de sotmetre's a la jurisdicció dels jutjats i tribunals espanyols per a totes les incidències que, de manera directa o indirecta, pogueren sorgir del contracte.  
Fa constar que coneix el plec de clàusules administratives particulars i de prescripcions tècniques que regix la convocatòria, que accepta incondicionalment les seues clàusules, que reunix totes i cada una de les condicions exigides per a contractar amb l'Administració, i que en cas de resultar adjudicatària del present acord marc, els imports unitaris que oferta a continuació, constituiran els límits màxims en les ofertes que presente als Servicis Públics d'Ocupació en licitacions convocades basant-se en el present acord marc.  
Es compromet, en nom??. (propi o de l'empresa que representa)... amb NIF. ?????, amb domicili a ???.., carrer ?????????., núm. ???.., codi postal ??????.., telèfon ???., fax núm. ????.., correu electrònic (a efecte de notificacions) ???????, a subscriure el mencionat acord marc, amb estricta subjecció als requisits i condicions expressats, aplicant a tots i cada un dels preus màxims de licitació que figuren en la clàusula 7 de plec de clàusules administratives i condicions tècniques de la licitació, una baixa única i comú de licitació del \_\_\_\_\_, \_\_\_\_ %, amb la qual cosa que resulten els següents preus, desglossant l'IVA:  
  
ANNEX I - 2. Criteris d'adjudicació quantificables automàticament.  
  
La baixa d'oferta es valorarà com a criteri d'adjudicació quantificable automàticament, i serà única i comú per a cada oferta i per a tots els preus màxims de licitació amb IVA que figuren en la clàusula 7 del plec.  
  
Per a això, es valorarà el percentatge de baixa de cada oferta respecte dels preus màxims de licitació.   
La ponderació d'estos diferencials donarà lloc a una puntuació compresa entre 0 i 60 punts.  
El procediment de quantificació per a este criteri serà el següent:  
  
- La unitat de mesura serà el percentatge (%).  
- La mètrica serà el percentatge de baixa de l'oferta respecte de l'import de licitació amb IVA.  
- El llindar inferior de sacietat serà el 0 %.  
- El llindar superior de sacietat serà el 30 %.  
- La normalització de puntuacions es farà per fracció de l'ideal.  
- El criteri és maximitzar.  
Per consegüent, per a cada oferta, sent:  
B = Percentatge de baixa oferit en l'oferta.  
F = Llindar inferior de sacietat = 0 %  
S = Llindar superior de sacietat = 30 %  
P = Puntuació màxima del criteri = 60  
U = Puntuació final de l'oferta per a este criteri.  
La puntuació de cada oferta per a este criteri s'obtindrà per mitjà de l'algoritme següent:  
U = 0 si B = 0  
U = P \* B/S si F <= B < S  
U = P si B >= S  
  
  
  
ANNEX II - I. Criteris no avaluables per mitjà de fórmules.   
  
1. Estratègia d'inserció de les distintes categories de demandants d'ocupació. (Puntuació: 0 a 12,00 punts)  
1.1 Segments de la demanda sobre els quals preveu treballar, identificació i anàlisi dels problemes de cada segment. Elements de diagnòstic.   
(Puntuació: 0 a 3,00 punts)   
1.2 Estratègia i objectius d'inserció, terminis i servicis previstos, per segments. (Puntuació: 0 a 7,80 punts)  
1.3 Aspectes innovadors de la seua estratègia d'inserció .   
(Puntuació: 0 a 1,20 punts)  
  
2. Estratègia de captació d'ofertes. (Puntuació: 0 a 12,00 punts)   
2.1 Segments de l'oferta laboral sobre els quals pensa treballar, identificant necessitats i preferències dels ocupadors, per segments.  
  
(Puntuació: 0 a 1,80 punts)   
2.2 Estratègia, processos i servicis que se seguiran per a la captació d'ofertes, objectius de captació, identificació i anàlisi dels problemes, tot això per segments.  
(Puntuació: 0 a 9,00 punts)  
2.3 Aspectes innovadors de la seua estratègia de captació d'ofertes.  
(Puntuació: 0 a 1,20 punts)   
  
3. Valor tècnic de les metodologies a utilitzar i organització funcional dels treballs. (Puntuació: 0 a 16,00 punts)  
3.1 Metodologies que s'aplicaran a la prestació dels servicis.  
(Puntuació: 0 a 9,60 punts)  
3.2 Gestió dels contractes.  
(Puntuació: de 0 a 6,40 punts)  
  
  
  
  
  
  
ANNEX II - 2. Model de format en suport paper a què haurà d'ajustar-se la documentació tècnica explicativa de l'oferta per a la valoració de criteris no avaluables per mitjà de fórmules.   
  
1. Estratègia d'inserció de les distintes categories de demandants d'ocupació   
1.1. Segments de la demanda sobre els quals preveu treballar, identificació i anàlisi dels problemes de cada segment. Elements de diagnòstic.   
El licitador descriurà els segments de la demanda sobre els quals preveu treballar, desagregats per sectors d'activitat, territori i circumstàncies personals o socials. Identificació i anàlisi dels problemes hi ha en o amb cada un d'eixos distints segments, prestant especial atenció a la situació, entorn i del perfil dels colectius amb necessitats especials d'inserció. Descripció dels elements de diagnòstic que s'utilitzaran per a dur a terme l'atribució d'un subjecte a un segment determinat.   
  
(Extensió màxima: 7.500 caràcters en tres pàgines)  
  
1.2. Estratègia i objectius d'inserció, terminis i servicis previstos, per segments.  
Descripció de l'estratègia que l'empresa utilitzarà per a donar resposta a la problemàtica identificada, indicació dels objectius d'èxit en inserció que l'empresa espera aconseguir per a cada un dels segments, i terminis previstos per a això. Descripció dels servicis que oferirà als distints segments de demandants d'ocupació a fi d'aconseguir els objectius, amb especial atenció als perfils amb dificultats d'inserció i en entorns complexos, tot això desagregat per segments.  
  
(Extensió màxima: 12.500 caràcters en cinc pàgines)  
  
1.3. Aspectes innovadors de la seua estratègia d'inserció  
Descripció dels aspectes que l'empresa considere que siguen especialment innovadors de la seua oferta, indicant el valor afegit que podran aportar.  
(Extensió màxima: 5.000 caràcters en dos pàgines)  
  
2. Estratègia de captació d'ofertes  
2.1. Segments de l'oferta laboral sobre els quals pensa treballar, identificant necessitats i preferències dels ocupadors, per segments.  
  
Indicació dels segments de l'oferta laboral, desagregats per sectors d'activitat, territori i altres tipologies, sobre els quals pensa desenrotllar la seua activitat de captació. Descripció i anàlisi, per a cada un dels segments anteriors, de les necessitats i preferències dels ocupadors: perfil dels treballadors que necessiten, modalitats de contractes, mobilitat funcional o geogràfica, accés al mercat internacional, etc. Què s'està buscant-   
(Extensió màxima: 7.500 caràcters en tres pàgines)  
  
2.2. Estratègia, processos i servicis que se seguiran per a la captació d'ofertes, objectius de captació, identificació i anàlisi dels problemes, tot això per segments.  
Descripció de l'estratègia i procediments que seguirà per a la captació d'ofertes en els distints segments: prospecció d'empreses, servicis als ocupadors, estratègies per a aconseguir que afloren oportunitats d'ocupació latents, etc. Descripció i anàlisi, para cada un dels segments anteriors, dels problemes i dificultats que sorgiran en el procés de captació. Quantificació dels objectius de captació d'ofertes que espera aconseguir en els distints segments de l'oferta laboral.  
  
(Extensió màxima: 12.500 caràcters en cinc pàgines)  
  
2.3. Aspectes innovadors de la seua estratègia de captació d'ofertes   
Descripció dels aspectes que l'empresa considere que siguen especialment innovadors en la seua estratègia de captació d'ofertes, indicant el valor afegit que podran aportar.   
(Extensió màxima: 5.000 caràcters en dos pàgines)  
  
3. Valor tècnic de les metodologies a utilitzar i organització funcional dels treballs.  
3.1. Metodologies que s'aplicaran a la prestació dels servicis.  
Descripció de la base metodològica sobre la qual desenrotllarà les seues actuacions i dels recursos metodològics que pot aportar, prestant especial atenció a les metodologies de valoració d'aptituds, identificació de carències i classificació per perfils, d'orientació i confecció d'itineraris, de formació i millora de capacitats, de cassació entre ofertes i demandes, de seguiment dels treballadors inserits després de l'inici de la relació laboral, de prospectiva d'oportunitats d'ocupació i captació d'ofertes. S'hi inclouran referències a la base metodològica, publicacions i investigacions.   
(Extensió màxima: 12.500 caràcters en cinc pàgines)  
3.2. Gestió dels contractes.  
Descripció dels procediments externs i interns que seguirà l'empresa en l'execució dels treballs. Es descriuran específicament els procediments que se seguiran en la relació amb la comissió de seguiment i la consegüent transmissió de la informació, amb altres agents socials i administracions, amb proveïdors i subcontractistes, si és el cas. També es descriurà el procés d'implantació de metodologies, d'arrancada inicial de l'acord marc i dels contractes basats en ell, de gestió de la qualitat, de seguiment i facturació dels contractes, de gestió de riscos, incidències i control de canvis, de control del compliment del compromís d'activitat, i els procediments especials que se seguiran en la gestió de contractes complexos.  
(Extensió màxima: 12.500 caràcters en cinc pàgines)  
  
Observacions:  
1. S'exigix concisió, pertinència i claredat en la documentació.  
2. Es podrà aportar documentació complementària o d'ampliació de l'anterior, exclusivament en suport electrònic, que podrà ser utilitzada durant el procés de valoració, exclusivament a fi de resoldre dubtes o aclarir conceptes, i sempre que en els documents anteriors s'indiquen correctament els passatges concrets de la documentació complementària a què es faça referència.  
3. La documentació complementària, junt amb una còpia en format PDF dels documents anteriors, s'adjuntarà dins del sobre núm. 2 de l'oferta en un CD, DVD o clau USB. Estos documents s'entregaran protegits enfront d'escriptura, desprotegits enfront d'impressió i còpia, sense adjuntar-hi les claus de protecció, que quedaran exclusivament en poder del licitador.  
  
  
Annex III.1. Model d'autorització de l'interessat al Servici Públic d'Ocupació Estatal en relació amb les obligacions tributàries, amb les obligacions en matèria de Seguretat Social, amb la verificació de la identitat del representant legal i amb la notificació a través de mitjans telemàtics.  
  
(Nom i cognoms) ???????????????????. amb document nacional d'identitat número???..-?, representant legal de l'empresa ????????????????????, amb NIF?????????.  
  
I. (AMB CARÀCTER VOLUNTARI) Autoritza el Servici Públic d'Ocupació Estatal per a la realització de les gestions pertinents en relació amb:  
I.1 Obtenció directament de l'Agència Tributària dels certificats telemàtics relatius al compliment de les obligacions tributàries:  
  
Autoritze: SÍ: \_\_\_\_\_ NO: \_\_\_\_\_  
  
I.2 Obtenció directament de la Seguretat Social dels certificats telemàtics relatius al compliment de les obligacions amb la Seguretat Social:   
Autoritze: SÍ: \_\_\_\_\_ NO: \_\_\_\_\_  
  
I.3. Verificació de la meua identitat a través del Sistema de Verificació de Dades d'Identitat (Reial Decret 522/2006, de 28 d'abril):  
Autoritze: SÍ: \_\_\_\_\_ NO: \_\_\_\_\_  
  
II. (AMB CARÀCTER VOLUNTARI) Autoritza que els certificats en paper siguen substituïts per certificats telemàtics o transmissió de dades, per la qual cosa solicite accedir a les seues notificacions a través de la seu electrònica del SEPE, tal com s'establix en la clàusula 13 d'este plec. Per e això aporte la informació següent:   
- Correu electrònic on desitja rebre els avisos de notificacions:  
  
- Número de fax on desitja rebre els avisos de notificacions:  
- Nom, cognoms i DNI de la persona autoritzada per a accedir a la seu electrònica:  
  
(Lloc, data, firma i segell de l'empresa)  
  
A L'ÒRGAN DE CONTRACTACIÓ DEL SERVICI PÚBLIC D'OCUPACIÓ ESTATAL  
  
  
Annex III.2 Model de declaració expressa responsable que l'empresa no està incursa en les prohibicions de l'article 60 del Text Refós de la Llei de Contractes del Sector Públic  
  
MODEL DECLARACIÓ ART. 49 LCSP (1)  
DECLARACIÓ RESPONSABLE QUE L'EMPRESA NO ESTÀ INCURSA EN LES PROHIBICIONS DE L'ARTICLE 60 DEL TEXT REFÓS DE LA LLEI DE CONTRACTES DEL SECTOR PÚBLIC  
  
  
(Nom i cognoms) ???????????????????amb document nacional d'identitat número???..-?, representant legal de l'empresa?????..-...-??????, amb NIF?????????.  
Davant de la mesa de contractació del Servici Públic d'Ocupació Estatal constituïda per a la resolució de l'expedient núm. ??- , relatiu a la subscripció, per procediment obert, i amb tramitació ordinària de l'expedient administratiu, d'un Acord Marc amb una o unes quantes agències de colocació per a la colaboració amb Servicis Públics d'Ocupació en la inserció en el mercat laboral de persones desempleades.  
  
DECLARA SOTA LA SEUA RESPONSABILITAT  
Que ni el firmant de la declaració ni, si és el cas, la persona física/jurídica a la qual representa, ni cap dels seus administradors o representants, es troben incursos en cap de les prohibicions per a contractar que es definixen en l'article 49 de la Llei de Contractes del Sector Públic, i no concorre, en conseqüència, cap circumstància de les descrites en la indicada referència legal.  
Així mateix, i de forma expressa, es fa constar que la persona física/jurídica a la qual represente es troba al corrent en l'incompliment de les obligacions tributàries i de Seguretat Social imposades per les disposicions vigents.  
I perquè conste i produïsca els efectes oportuns, s'expedix i firma la present declaració,   
  
....................................,.... d.................................... de 2013  
  
(Lloc, data, firma i segell de l'empresa)  
  
A L'ÒRGAN DE CONTRACTACIÓ DEL SERVICI PÚBLICO D'OCUPACIÓ ESTATAL  
  
  
Annex III.3. Model de declaració responsable relativa a la solvència financera de l'empresa.  
  
(Nom i cognoms) ????????. com a??????????????????????????????????- de l'empresa.. ?????????????..  
  
DECLARA sota la seua responsabilitat, que les dades financeres de fins als tres últims exercicis disponibles, en funció de la data de creació o inici de les activitats de l'empresari, són les següents:  
  
  
Exercici:   
Volum d'ingressos:   
Resultat dels comptes anuals:   
Actiu circulant:   
Existències:   
Passiu circulant:   
  
  
(Lloc, data, firma i segell de l'empresa)  
  
A L'ÒRGAN DE CONTRACTACIÓ DEL SERVICI PÚBLIC D'OCUPACIÓ ESTATAL  
  
  
Annex III.4.a. Model de declaració responsable relativa als principals servicis efectuats relacionats amb l'objecte del contracte.  
  
(Nom i cognoms) ?????????. com a?????- de l'empresa.. ?????????-  
  
DECLARA sota la seua responsabilitat, haver realitzat dins de les següents àrees d'activitat: (a) Execució de programes d'ocupació; (b) Gestió de recursos humans; (c) Activitat com a empresa de treball temporal; (d) Recolocació; (e) Formació per a l'ocupació, (f) Agència de colocació, els següents servicis vinculats amb l'objecte de l'acord marc, en els tres últims exercicis:  
  
Descripció del servici:  
  
Àrea d'activitat:  
Import total ?: Data inici: Data de fi:  
Destinatari/client: Públic:\_\_\_\_ Privat: \_\_\_\_   
Dades de contacte a efectes de comprovació:  
  
Vinculació amb l'objecte de l'acord marc:  
  
Observacions:  
  
  
  
S'hi inclouran un mínim de dos i un màxim de deu dels principals servicis realitzats, corresponents almenys a dos àrees d'activitat diferents.   
(Lloc, data, firma i segell de l'empresa)  
  
A L'ÒRGAN DE CONTRACTACIÓ DEL SERVICI PÚBLIC D'OCUPACIÓ ESTATAL  
  
  
Annex III.4.b. Model de declaració responsable relativa a la disponibilitat de mitjans tècnics i compatibilitat amb el Sistema d'Informació dels Servicis Públics d'Ocupació (SISPE).  
  
(Nom i cognoms) ?????????????????????????????......... com a ???????????- de l'empresa. ??????????????????????-  
  
DECLARA SOTA LA SEUA RESPONSABILITAT:  
Que disposa en situació de plena operativitat dels sistemes d'informació i sistemes informàtics descrits en la memòria projecte tècnic que va aportar al solicitar l'autorització com a agència de colocació, i que es descriuen més avant;  
Que complix els requisits i les obligacions que s'exigix a les agències de colocació i que pot consultar-se en l'adreça següent d'internet del Sistema Nacional d'Ocupació:   
;  
Que en cas de resultar adjudicatari, es compromet a adscriure els mitjans de connexió que resulten necessaris i a complir els requisits que puguen establir-se per a garantir la seua interoperabilitat amb el Sistema d'Informació dels Servicis Públics d'Ocupació (SISPE), als efectes de compliment de les obligacions d'intercanvi d'informació arreplegades en este plec i en els convenis de colaboració a què fa referència el Reial Decret 1796/2010, de 30 de desembre, pel qual es regulen les agències de colocació.  
  
Descripció dels sistemes d'informació i sistemes informàtics que figuren en la memòria projecte tècnic aportada al solicitar autorització com a agència de colocació.  
...............................................  
  
Variacions i millores incorporades a aquells des que va solicitar l'autorització.  
...............................................  
  
Altres observacions que es consideren rellevants.  
...............................................  
  
(Lloc, data, firma i segell de l'empresa)  
  
A L'ÒRGAN DE CONTRACTACIÓ DEL SERVICI PÚBLIC D'OCUPACIÓ ESTATAL  
  
  
Annex IV. Model de declaració anual a la comissió de seguiment.  
  
  
De conformitat amb allò que s'ha requerit en la clàusula 27 de l'acord marc per a la colaboració amb els servicis públics d'ocupació en la inserció en el mercat laboral de persones desempleades,   
  
(Nom i cognoms) ?????????????....... com a ????????????????- de l'empresa.. ???????????????????????????????..  
  
DECLARA la següent informació relativa a la seua empresa durant l'any \_\_\_\_\_\_\_\_\_\_\_\_:  
  
Volum d'ingressos:   
Actiu circulant:   
Existències:   
Passiu circulant:   
  
  
  
  
Relació dels principals mitjans propis aplicats   
a l'objecte de l'acord marc  
  
Recursos humans  
  
Recursos tècnics  
  
Infraestructures  
  
  
  
Relació dels principals mitjans externs aplicats  
a l'objecte de l'acord marc  
  
Recursos humans  
  
Recursos tècnics  
  
Infraestructures  
  
  
  
  
(Lloc, data, firma i segell de l'empresa)  
  
AL SERVICI PÚBLIC D'OCUPACIÓ ESTATAL - COMISSIÓ DE SEGUIMENT DE L'ACORD MARC AMB AGÈNCIES DE COL·LO-CACIÓ